Bu incilərlə sizi də tanış olun - serqqapisi.az\nNəşr edilib 13.06.2019 08:01 |\nPaytaxt Bakıda təhsil ezamiyyətində olarkən təsadüf nəticəsində gənc bir qızla rastlaşdım. Sözün açığı, bu tanışlığa çox şad oldum. Çünki əslən Naxçıvandan olan bu xanımın mənim növbəti yazımın qəhrəmanına çevriləcəyini elə ilk baxışdan müəyyənləşdirmişdim. Lakin onun ailəsi ilə tanışlığım məni bu yazıda daha bir qəhrəmandan da bəhs etməyə sövq etdi. Çünki Əzizovlar ailəsi istedadlı övladları ilə öyünür. Onlar qazandıqları uğurları ilə nəinki ailəsinin, hamımızın fəxridir. Gəlin bu istedadlı gənclərlə sizi də tanış edim.\nElə başlayaq bu ailənin sorağına düşməyimə səbəb olan Jalə Əzizovadan. 1999-cu ildə Azərbaycanın incisi Ordubadda dünyaya göz açan Jalə orta məktəbi müvəffəqiyyətlə bitirdikdən sonra sənədlərini ali məktəbə təqdim edib. Qəbul imtahanlarında uğur qazanan bu istedadlı gənc 2016-cı ildə Azərbaycan Rəssamlıq Akademiyasının Dekorativ-tətbiqi sənət fakültəsinin Qobelen ixtisasına daxil olub. Elə həmin il ali təhsil almaq üçün ailəsi ilə birlikdə Bakı şəhərinə köçməli olub.\nO qeyd etdi ki, ixtisasını çox sevir. Uşaqlıqdan incəsənətə, xüsusilə də tikmə və toxuma işlərinə həvəsi olan Jalənin sözlərinə görə, ona bu sənəti nənəsi sevdirib. Hələ balacalıqdan evdə xalçaçılıqla məşğul olan nənəni görən Jalə elə o zamandan incəsənətə maraq göstərib, rənglərin, ilmələrin sehrinə düşüb.\n“Məhz niyə qobelen?” sualımı isə Jalə ixtisasının vurğunu olaraq belə cavablandırdı: – Qobelen hiss və duyğuların sənətidir, düşüncə tərzidir. Çünki qobelenin hazırlanma texnikasının əsasını fikir, ideya və öncədən çəkilmiş eskiz təşkil edir. Biz də bu sənət sayəsində xəyal gücümüzü ortaya qoyub əvvəlcədən düşündüyümüz süjet xəttini ilmələr vasitəsilə sənət əsərinə çevirə bilərik. Mən də çox istəyirəm ki, düşüncələrim ilmələrin, xalçaların üzərində əks olunsun. Özümü yalnız bu sənətdə görürəm. Həm də dünyada geniş yayılmış qobelen Azərbaycanda qədim xalq mədəniyyətinə aid süjetli xalça sənətidir. Bu sənəti qorumaq, davam etdirmək biz gənclərin borcudur. Mən də nənələrimizin bizə miras qoyduğu bu sənəti yaşadaraq gələcəyə daşımağa çalışıram. Ona görə də seçimim bu ixtisas oldu. Sağ olsun, ailəm mənə, bu mənada, çox dəstək verdi.\nHazırda III kurs tələbəsi olan Jalənin uğurları az deyil. Bir çox sərgilərdə iştirak edib. Deyir ki, ən böyük sevinci “Rənglərin bahar təravəti” adlı dekorativ-tətbiqi sənət əsərlərinin Bakı şəhərində açıq havada keçirilən sərgisində iştirak etməsi olub. Sərgidəki əl işlərinin naxış, kompozisiya, quruluş və rəng çalarları etibarilə insanların zövqünü oxşadığının şahidi oldum. Həqiqətən də, bu əsərlər insanlar tərəfindən böyük rəğbətlə qarşılandı. Bu sərgidə I yerə layiq görülməyim isə mənim üçün izahı çətin olan bir hissdir. Bu uğurumdan sonra sənətə həvəsim daha da artdı. Necə deyərlər, bu sərgi mənim üçün daha böyük stimul oldu.\nƏl işlərini seyr etdikcə, istedadına bələd olduqca qarşıda onu yeni uğurlar gözlədiyinə əmin oldum. Jalə qeyd etdi ki, ən böyük arzularımdan biri doğma yurdum Naxçıvanda o gözəl diyarın gözoxşayan mənzərələrini tablolara köçürmək və doğma məmləkətdə sərgi təşkil etməkdir. Hazırda Naxçıvanla bağlı bir neçə əl işim var. Lakin bunu sərgi təşkil etmək üçün kifayət qədər hesab etmirəm. Gələcəkdə bu arzumu gerçəkləşdirməyə çalışıram.\nGənc Jaləyə arzularının gerçəkləşməsini və yeni-yeni uğurlar arzulayaraq digər qəhrəmanla da sizi tanış etmək istəyirəm. Ailənin göz nuru olan 3 qız incilərindən biri də elə İnci Əzizovadır. Maraqlıdır ki, o bacısından tamam fərqli bir istedada malikdir. İdman onun üçün artıq bir həyat tərzidir.\n2000-ci ildə Ordubad rayonunda dünyaya göz açan İnci 5 yaşından karate idman növü ilə məşğuldur. Hazırda Azərbaycan Milli Karate Federasiyasının üzvüdür. Türkiyə, Gürcüstan, Qazaxıstan, Xorvatiya, Danimarka, Bolqarıstan kimi ölkələrdə bir çox turnirlərdə iştirak edib. Bu turnirlərin, sadəcə, iştirakçısı yox, həm də mükafatçısı olması gənc idmançını ailəsinin və Vətəninin fəxrinə çevirib.\nDediyinə görə, onun üçün ən yaddaqalan yarış “Caspian cup” karate yarışı olub ki, həmin yarışda I yerə layiq görülüb. İnci gənc yaşda olmasına baxmayaraq, kifayət qədər titullara malikdir. “Arpaçay” karate turnirinin ikiqat çempionu adını daşıyır. Uğurları saymaqla bitməyən İnci “Baku Open” turnirində ikiqat respublika birincisi, Dünya Shotokan Federasiyasının təşkil etdiyi Avropa çempionatında II yerə layiq görülüb. Onun ən böyük uğuru isə Bolqarıstanın Varna və Türkiyənin İstanbul şəhərlərində keçirilən dünya çempionatlarında olub. Hər iki çempionatda I yerə layiq görülüb. Beləliklə, ikiqat dünya çempionu olan İnci idmanın karate növü üzrə göstərdiyi nəticələrə görə 2018-ci ilin ən yaxşı “Qadın idmançısı” adını qazanıb və “İdman ustası” dərəcəsi alıb.\nBir sözlə, gənc yaşında bu qədər uğurları ilə nəinki Azərbaycanda, eləcə də dünyada özünə layiqli ad qazanan İnci ilə fərəhlənməmək mümkün deyil. Bu fərəhi isə ən çox onun valideynləri yaşayır. Anası Könül Əzizova ilə söhbətimiz zamanı bir məqamı xüsusilə vurğuladı ki, övladlarımın maraq dairəsi hər zaman mənim üçün daha önəmli olub. Sevdiyin peşənin arxasınca getmək uğura aparan əsas işıqlı yoldur. Buna görə də övladlarımızı balaca yaşlarından maraqlandığı sahələrə yönəltmişik. Elə bu səbəbdəndir ki, Jalə qızımın marağında olduğu sahədə təhsil alması, ona dəstəyimizi əsirgəməməyimiz üçün ailəliklə müvəqqəti Bakıda məskunlaşmışıq. İnci qızımın seçdiyi sahə isə nə qədər zərif cinsin nümayəndələri üçün uzaq olsa da, biz ona mane olmadıq. Nəticəsini isə özünüz də görürsünüz. Qızlar təhsillərini başa vurduqdan sonra yenidən doğma diyarımıza – Naxçıvana qayıtmağımız hamımızın istəyidir. Naxçıvanda incəsənətə, idmanın inkişafına göstərilən diqqət, bu sahələrdə qazanılan uğurlar göz qabağındadır. Mənim də valideyn kimi ən böyük arzum övladlarımın da bu inkişafa töhfə vermələridir.\nP.S. Könül xanımla söhbətdən sonra, sözün açığı, əlavə edəcək başqa bir sözə ehtiyac duymuram. Əziz valideynlər, gələcəyimiz olan uşaqlarımızı arzularınızın yox, öz istəklərinin arxasınca yönləndirin. Əgər hamımız belə etsək, Əzizovlar ailəsi kimi gələcəyin Jalələrini, İncilərini, başqa sözlə, sağlam, istedadlı və Vətəninə layiq gəncləri yetişdirmiş olarıq.


Ofislər Nuts & Memarlıq agentliyi tərəfindən kiçik bir Paris mühitinə çevrildi - Şərh - 2022\n55 m²-lik bir peşə ofisini isti, işlək və ümumiyyətlə Paris mənzillərində bərpa etmək, bu problem 100% qadın heyəti, Fındıq və Memarlar tərəfindən gözəl qarşılanmışdır. Qapıları şəkillərdəki bu müstəsna yerə açırıq.\nFındıq və Memarlar Buradakı və oradakı dekorativ əşyalar toplamaqdansa, bir otağa can vermək kimi bir şey yoxdur. Şəxsi bir irsdən gəlmişlər və ya tapılmışlar, məkanı zərif şəkildə bəzəyəcəklər, ən çox dünyada. Burada şok duet Nuts & Architects Zara Home, Sia və Habitat'dan bəzək əşyaları seçdi.\nFındıq və Memarlar Həftəyə qədər bir əşyalı mənzil icarəyə götürmək istəyəndə rahat, yumşaq və dəyişdirilə bilən divanı gözardı edə bilməzsən. Beləliklə, qoz-fındıq və memarlar, Saint-Pierre bazarında tapılan parçalardan birinin təsəvvür etdikləri yastıqlarla fərdiləşdirdikləri yaraşıqlı inci boz divana bahis edirlər.\nFındıq və Memarlar Funksional və parlaq, mətbəx, bir az Skandinaviya, lüks və ya vintage elementləri ilə ağıllıca distillə edilmiş, ucuz qiymətə yeni avadanlıqların gözəl bir qarışığını qoyur. Beləliklə, İkea mətbəxi, bu məkana cachet gətirmək üçün müasir tutacaqlardan istifadə edərək fərdiləşdirilmişdir.\nAğac və ağın uğurlu birləşməsi\nFındıq və Memarlar Məkan probleminə və dekorativ nişanlanmanın qərəzinə cavab vermək üçün iki memar, möhkəm bir xətt ilə kiçik bir ağ masaya bahis, bir bazar bazarında tapıldı və onu gözəl bir tabure ilə müşayiət etdilər çox moda yüngül ağac.\nFındıq və Memarlar Yataq otağına xüsusi bir yer ayırdılar ki, düyün və şnur naxışları, Jouy üslublu yataq dəsti və çox qrafik divar kağızı ilə birləşdi. 'klassik bir üslubda asma yataq masası.\nFındıq və Memarlar Bukolik naxışlar, şirin təravətləndirici bir qoxu ilə məkanı balanslaşdırmaq üçün yatağı işğal edir.\nFındıq və Memarlar Barok və girly yer üçün ölçmək üçün hazırlanmış olduqca ağ bir taxta taxma masası qoyan Boudoir ruhu!\nFındıq və Memarlar Fındıq və Memarlar tərəfindən yenidən dizayn edilmiş yeganə otaq, vanna otağı yenə də yeni bir mebel parçası və duş ekranından bəhrələndi. Məkanın isti və dinc tərəfini gücləndirən dəyişikliklər.\nFındıq və Memarlar Mənzilin romantik atmosferini gücləndirmək üçün agentlik qapıları toz rəngində boya ilə dəyişdirmək və pəncərələri əks olunan yaraşıqlı ağ pərdələrlə bəzəmək seçdi. qüsursuz mətbəxi.\nCopyright 2022 \_ Ofislər Nuts & Memarlıq agentliyi tərəfindən kiçik bir Paris mühitinə çevrildi...


525-ci Qəzet - “2018-ci ilin “Azərbaycan Xalq Cümhuriyyəti İli” elan edilməsi tarixi hadisədir”\n“2018-ci ilin “Azərbaycan Xalq Cümhuriyyəti İli” elan edilməsi tarixi hadisədir”\n“Babalarımız 100 il əvvəl Şərqdə ilk Xalq Cümhuriyyəti qurub, bayrağımız, gerbimiz qəbul edilib, bir çox Avropa ölkələrindən əvvəl Azərbaycanda qadınlara səsvermə hüququ verilib. Eyni zamanda, Bakı Dövlət Universiteti, Azərbaycan ordusu yaradılıb. 9 noyabrın Azərbaycanda Bayraq Günü elan edilməsi, Prezident İlham Əliyevin təşəbbüsü ilə Bakıda Bayraq Meydanının tikilməsi, bayrağa bu cür ali münasibət dövlətçilik tariximizə və ənənələrimizə hörmətin göstəricisidr”.\nBu fikirləri Lent.az-a açıqlamasında Qeyri-Hökumət Təşkilatlarına Dövlət Dəstəyi Şurasının üzvü Emin Həsənli deyib. E.Həsənlinin fikrincə, Azərbaycan prezidenti İlham Əliyevin 2018-ci ilin “Azərbaycan Xalq Cümhuriyyəti İli” elan edilməsi haqqında sərəncamı tarixi bir hadisədir: “Prezident İlham Əliyev Azərbaycan Respublikasını Azərbaycan Xalq Cümhuriyyətinin varisi elan edib. Ulu öndər Heydər Əliyev 1998-ci il mayın 22-də ordumuzun 80 illiyi ilə bağlı fərman vermiş, Milli Ordumuzu da Xalq Cümhuriyyəti Ordusunun varisi elan etmişdi. Azərbaycan Silahlı Qüvvələri Xalq Cümhuriyyəti Silahlı Qüvvələrinin varisidir. Bu il də ordumuzun 100 illiyi tamam olur və dövlət başçısı 2018-ci ilin Azərbaycan Xalq Cümhuriyyəti İli elan edilməsi haqqında tarixi bir sərəncam imzalayıb”.


Elmar Məmmədyarov Amerika prezidentinin xüsusi köməkçisi və İsrailin ədliyyə naziri ilə görüşüb\nAzərbaycan xarici işlər naziri Elmar Məmmədyarov ABŞ prezidentinin xüsusi köməkçisi və Milli Təhlükəsizlik Şurasında Avropa məsələləri üzrə direktor Karen Donfridlə görüşüb\nGörüşlərdə ikitərəfli münasibətlər, NATO və BMT-də əməkdaşlıq müzakirə edilib\nAzərbaycan xarici işlər naziri Elmar Məmmədyarov ABŞ prezidentinin xüsusi köməkçisi və Milli Təhlükəsizlik Şurasında Avropa məsələləri üzrə direktor Karen Donfrid, İsrailin ədliyyə naziri Tzipi Livni, ABŞ-ın nüfuzlu beyin mərkəzlərinin rəhbərləri ilə görüşüb.\nXarici İşlər Nazirliyinin mətbuat xidmətinin məlumatına görə, K.Donfridlə görüşdə ABŞ və Azərbaycan arasında ikitərəfli münasibətlər, həmçinin BMT və NATO çərçivəsində əməkdaşlıq barədə müzakirələr aparılıb.\nNazir Ermənistan-Azərbaycan münaqişəsinin sülh yolu ilə həlli istiqamətində aparılan danışıqlar barədə məlumat verib, münaqişənin həlli üçün ilk növbədə Ermənistan qoşunlarının Azərbaycan ərazilərindən çıxarılmasının vacibliyini və bu tələbin BMT Təhlükəsizlik Şurasının qətnamələrinin müddəalarında əks olunduğunu bildirib.\nK.Donfrid ABŞ administrasiyasının münaqişənin sülh yolu ilə ədalətli həllinin tərəfdarı olduğunu bildirib və bunun regionun inkişafı baxımından önəmli olacağını qeyd edib. Azərbaycanın regionun enerji təhlükəsizliyinin təmin olunmasında önəmli rolunu qeyd edib, bu sahədə də uğurlu əməkdaşlığın daha da genişləndirilməsində maraqlı olduqlarını bildirib.\nE.Məmmədyarov Amerika Yəhudi Komitəsinin İllik Qlobal Forumunda iştirakı çərçivəsində isə İsrailin ədliyyə naziri Tzipi Livni ilə görüşüb.\nGörüşdə ikitərəfli əməkdaşlıq məsələləri müzakirə edilib və regional məsələlər barədə fikir mübadiləsi aparılıb. Həmçinin tərəflər iki ölkə arasında müxtəlif sahələrdə münasibətlərin inkişafından məmnunluq ifadə ediblər.\nE. Məmmədyarov həmçinin ABŞ-ın beyin mərkəzlərinin rəhbərləri ilə görüşüb


“AzInTelecom” MMC-in sponsorluğu ilə keçirilən “Rəqəmsal Şuşa” hakatonunun qalibləri bəlli olub - AzInTelecom\nNəqliyyat, Rabitə və Yüksək Texnologiyalar Nazirliyinin nəzdində fəaliyyət göstərən “AzInTelecom” MMC, Azərbaycan Respublikasının Diasporla İş üzrə Dövlət Komitəsi, “Edmur Craft”, “Data SoCool”, “Step IT Academy”, “GenderHub Azerbaijan” dəstəyi ilə keçirilən “Rəqəmsal Şuşa” hakatonunun qalibləri açıqlanıb.\nEstoniyada yerləşən “Inskillz” şirkətinin Azərbaycanda yaratmış olduğu "Azerbaijani Future Ninjas" Feysbuk icması tərəfindən 18-20 iyun tarixlərində keçirilən hakatonun əsas məqsədi Şuşanın maddi və mədəni irsinin rəqəmsal dünyada göstərilməsidir. Azərbaycanın dünyada tanınmasına yönələn bu cür layihələrin, hakatonların keçirilməsinə xüsusi diqqətlə yanaşan “AzInTelecom” MMC sponsorluq dəstəyi ilə yanaşı, münsiflər heyəti tərkibində də çıxış edib.\nBirinci yerin qalibi olan “Local and digital” komandası Qarabağın tanıdılması üçün “Discover Karabakh” adlı video oyun yaradıb. İkinci yerin sahibi isə “Retweet Bot” adlı layihə ilə çıxış edən “Qarabağ” komandası olub. Gənclərin yaradıcılıq fəliyyətinə dəstək olmaq, müxtəlif mövzularda yazılmış məqalələrin, tam və ya qısa metrajlı filmlərin, fotoların yayımlana biləcəyi bir veb səhifə yaradan “Innovation” komandası isə üçüncü yerə sahib olub.\nQeyd edək ki, “AzInTelecom” MMC beynəlxalq səs trafiki, ölkəyə gətirilən telekommunikasiya vasitələrinin sertifikatlaşdırılması və “TIER III”, “ISO 20000”, “ISO 22301” və “ISO 27001” sertifikatlarına malik əlçatanlıq zonası əsasında “AZCLOUD”, “AZCLOUD Enterprise” və “Hökumət həlləri” istiqamətlərində bulud xidmətləri göstərir.


Bayat çörəyin faydaları - BiG.AZ\nÇörək bütün xalqların süfrəsində qəbul edilmiş ənənəvi qida məhsuludur. Çörəyin tarixi bəşəriyyətin yarandığı gündən başlayır. Çörək doyurucu qida maddəsi olduğu üçün insan övladının süfrə mədəniyyətinin inkişaf etməsində böyük faydaları olub.\nBu gün dünyanın elə bir ölkəsi yoxdur ki, orada aparılan arxeoloji qazıntılar zamanı çörəklə bağlı əlamətlərə rast gəlinməsin. Bu müqəddəs nemətə ehtiram həm folklorda, həm də ədəbiyyatda öz əksini daim tapıb.\nAzərbaycanda müxtəlif çörək növləri bişirilir: təndir çörəyi, lavaş (yuxa, yayma), fətir, nazik, qalın, kətə, mayasız çörək (cır çörək) – bəyim çörəyi, qoz çörəyi, badam çörəyi və s.\nBayat çörəyi zibilliyə atmaq olmaz. Birincisi, bayat çörək daha faydalıdır, ikincisi isə cibinizə qənaət etmiş olarsınız.\nNövbəti günə qalan hər çörək bayat çörək deyil və qida dəyəri təzə alındığı halı ilə eynidir. Bayat çörəkdən müxlətif məqsədlər üçün istifadə etməyin bir çox üsulları var. Siz də mümkün olduğu halda çörəyi zibilliyə atmayın.\nEvə çörək alanda ilk növbədə ailə üzvlərinin sayı və ancaq yeyilə biləcək qədər çörək alınmalıdır. Ehtiyac olandan artıq çörək almaq onların qalıb bayat olmasına səbəb olur. Çörəyi evdə bişirirsinizsə, xəmiri ehtiyacınız qədər yoğurmalısınız.\nHər gün eyni miqdarda çörək almaq vərdişi də düzgün deyil. Bəzi günlər çörək ehtiyacı daha az ola bilər. Məsələn, evdə makaron və ya xəmir xörəkləri bişəndə çörəyə çox az ehtiyac olur. Təzə çörəyin ətri hər kəsin iştahasını açır. Amma ehtiyac olmadığı halda aldığınız çörək qalıb onsuz da bayatlaşır, qoxusu da itir.\nEhtiyacınız olduğu qədər çörək aldığınız halda yenə də artıq qalıbsa, isti çörək soyuyandan sonra qablaşdırıb soyuducuda saxlayın. Qeyd edək ki, çörək -18 dərəcəyədək tərkibi dəyişmədən aylarla saxlanılır.\nÇörək alarkən onun hazırlandığı müəssisənin gigiyenasına və istehsal şəraitinə fikir verin. Kifayət qədər bişməmiş, yanıq, duzu az və ya çoxdursa, almayın. Həmçinin mayalanma prosesinə riayət edilməyən, yağda qızardılmış çörək sağlamlığa zərərlidir. İçində ağardıcı maddə istifadə olunan çörəyi də süfrənizə qoymayın.\nKəpəkli çörəklər alan zaman da diqqəli olmalısınız. Kəpəkli çörəklər demək olar ki, bütün mağazalarda satılır. Kəpəkli çörəklərin tərkibindəki istifadə olunan inqridiyentlərə, istifadə müddətinə və qida dəyərinə baxmaq lazımdır.\nBayat çörəyi nə etməli?\nBayat çörəkləri kotlet qiyməsinin içinə qatın.\nÇörək sobada və ya açıqda saxlanılmaqla tam quruduqdan sonra sonra üyüdülüb qalet unu halına gətirilir. Qalet unu kotlet bişirən zaman çörək əvəzinə istifadə oluna bilər.\nBayat çörəyi kub-kub kəsib sobada qızartdıqdan sonra şorbaların içinə əlacə edərək də yemək olar. Bu zaman şorbalar çox dadlı olur.\nBayat çörəyi yumşaltmaq üçün çörək dilimləri bir aşsüzənə yığılır. Daha sonra aşsüzən su dolu bir qazanının üstünə qoyulur, çörəyin üstü isə örtülür. Su qaynamağa başladığı zaman çörək dilimləri nəmlənib yumşalır.\nÇörəklər klyokda saxlanmalıdır.\nUzun müddətli saxlamaq üçün çörəyi qablaşdırıb soyuducuda saxlayın.\nÇörək dilimlərə bölünərək yeyilməlidir.\nBayat çörəyin arıqlatma və su saxlama xüsusiyyəti var. Bu xüsusiyyəti ilə doyma hissi verir və mədədə toxluq əmələ gəlir. İsti və təzə çörək isə iştahanı açdığı üçün yedikcə doymaq bilmirsən.\nTəzə çörəklə müqayisədə bayat çörəyin tərkibində yağ olmadığı üçün arıqlmağa ideal imkan yaradır.\nAz miqdarda belə qəbul olunsa, mədədə şişərək toxluq hissi verir. Həmçinin nazik bağırsağı işlədərək həzmi asanlaşdırır.\nAz miqdarda bayat çörək insanı tox saxlamaq xüsusiyyətinə malik olduğu üçün mətbəxdə dünəndən qalan çörəyi kələm şorbası və ya daha başqa yüngül, az kalorili şorba ilə yeyə bilərsiniz. Bunun sayəsində həm tox tutan, həm də lif baxımından dəyərli qida olan çörək arıqlamağı asanlaşdıracaq.\nÇörəyin saysız-hesabsız çeşidlərində mineral, vitamin və amin turşuları var.\nBayat çörəyin dəriyə böyük faydaları var. Dəridə ləkə əmələ gəlməsinə mane olur, orqanizmin qocalmasını ləngidir.\nBölmə: Sağlamlıq Oxunub: 1668 Tarix: 10.03.2015\nag corek yemirem qara corek yeyirdim 2-3 gundu uje onuda tergidirem\nMen bunlari çoxdan birdim.Xebere gore tesekkkur\nMARAQLI OLDU TƏŞƏKKÜRLƏR\nBÜTÜN BİG.AZ ƏHLİNİN NOVRUZ BAYRAMI MÜBARƏK OLSUN.BİRLİKDƏ NEÇƏ BELƏ İLLƏRƏ ÇIXAQ!!!\n16:05 Bakıda məşhur xəstəxanada DƏHŞƏT – Özünü 5-ci mərtəbədən atdı\n• Təranə Qumralın qızı nazirlikdə işləyirmiş - FOTOLAR


Əmanətlərin 31 faizi sığortalanmayıb\n04 fevral 2010 12:00 (UTC +04:00)\nƏmanətlərin Sığortalanması Fondu 5 milyon 77 min 670 nəfərin əmanətlərini qoruyur\nFiziki şəxslərin üzv banklarda olan əmanətlərinin yalnız 69 faizi sığortalanıb. 2010-cu ilin 1 yanvar tarixinnədək yanvarın 1-i tarixinə Əmanətlərin Sığortalanması Fondunda qorunan əmanətlərin həcmi 1 milyard 495 milyon təşkil edib.\nLent.az “İqtisadi forum” jurnalına istinadən bildirir ki, Əmanətlərin Sığortalanması Fonduna üzv olan banklarda yerləşdirilən əmanətlərin ümumi həcmi 2 milyard 170 milyon manata bərabərdir. Bu vəsaitlərin 31 faizi və 674 milyon 885 min manatı qorunmayan əmanətlər kateqoriyasına aiddir. Fondda qorunan əmanətçilərin sayı isə 5 milyon 77 min 670 nəfərdir.\nƏmanətlərin Sığortalanması Fondu iştirakçı banklardan ötən ilin IV rübündə 711 min manat, 1 milyon 224 min dollar, 158 min Avro məbləğində təqvim haqları toplayıb. İştirakçı bankların fondun reyesterinə daxil olarkən ödədikləri birdəfəlik üzvlük haqları ilə bərabər bütün daxil olan məbləğ 18 milyon 165 min 322 manat təşkil edir.\nMəlumat üçün bildirək ki, iştirakçı bankların sayı 42-dir. Hazırda ölkəd 46 bank fəaliyyət göstərir.


Jurnalist Zahir Əmənov azadlığa buraxıldı – Mingəçevir İşıqları\nBölgə qəzetinin baş redaktoru Masallı İcra hakimiyyəti nümayəndəsinin rüşvət alma iddiası üzrə aprelin 13-də həbs olunmuşdu\nMüəllif Mingəçevir İşıqları\t Yenilənmə tarixi Apr 15, 2022\nMasallıda saxlanılan jurnalist Zahir Əmənov azadlığa buraxılıb. APA xəbər verir ki, onun barəsində polis nəzarətinə verilmə tədbiri seçilib.\nAprelin 13-də Masallı Rayon İcra Hakimiyyətinin Sığdaş kənd ərazisi üzrə nümayəndəsi İsrafil Əliyev rayon Polis Şöbəsinə müraciət edərək bildirmişdi ki, həmin gün “cənub.az” internet saytının rəhbəri Zahir Əmənov övladının səs yazısını sosial şəbəkələrdə yayacağı ilə hədələyərək, ondan 1500 manat pul alıb. Bundan sonra Zahir Əmənov polis tərəfindən redaksiyanın ofisində saxlanmış və rayon polis şöbəsinə aparılmışdı.\nFaktla bağlı Cinayət Məcəlləsinin 182-ci (hədə-qorxu ilə tələb etmə) maddəsi ilə cinayət işi başlanılıb\nBDU-nun professoru Qulu Məhərrəmli bir neçə saat əvvəl facebook səhifəsində yazmışdı ki, regionda azad mətbuatın tək-tük təmsilçilərindən olan “Cənub xəbərləri” qəzetinin baş redaktoru və eyniadlı yutub kanalının rəhbəri, tanınmış jurnalist və publisist Zahir Əmənovun “rüşvət tələb etmə” adı ilə saxlanmasını qurama iş hesab edir: “Zahir bəyi yaxşı tanıdığımız üçün həmkarlarımızla bu şübhəli həbs məsələsinin obyektiv araşdırılmasını DİN-dən, nazir V.Eyvazovdan xahiş etmişik. Sağ olsunlar, müraciətimizə dərhal reaksiya veriblər. Müsbət nəticəyə də ümid edirik!”\nZahir Əmənov təsisçisi olduğu “Cenub.az” saytında Masallı rayon icra başçısı Şahin Məmmədov haqqında bir neçə dəfə tənqidi materiallar dərc edib. Sonuncu belə bir yazı bir neçə gün əvvəl dərc olunmuşdu.\nMingəçevir Dövlət Universitetində UNDP layihəsi ilə bağlı görüş\n“Aran”ın Bakıda yekun tədbiri oldu\n“Bölgələrdə mətbuatın vəziyyəti ürəkaçan deyil”\nİyl 22, 2013\n81 yasli Qəmər xanım “Günəşli”də itkin düşən oğlundan xos…\nDek 10, 2015\nRutqers Universitetinin professoru Mingəçevir Dövlət…


Five Feet Apart / Beş Addım Aralı « Kinodope.az | Azərbaycan dilində altyazılı filmlər.\n1000 36 1\nREJİSSOR Justin Baldoni\nROLLARDA Cole SprouseHaley Lu RichardsonKimberly Hebert GregoryMoises Arias\n17 yaşlı kistik fibroz xəstəsi Stella Qrant, xəstəliyi ucbatından bütün gəncliyini və gözəl vaxtlarını xəstəxanada keçirməyə məcbur olur. Yaşıdlarının gəzib-əyləndiyi vaxtlarda xəstəxanada özünə yeni ağ ciyərlər gözləyən Stella, bu müddət ərzində Youtube səhifəsi açaraq gündəlik həyatını və xəstəliklə bağlı məlumatları canlı yayımda paylaşır. Qaydalar, məhdudiyyətlər və qadağalarla keçən ömrü xəstəxanada tanış olduğu Uill adlı oğlandan sonra dəyişir. Artıq həyata daha ümidli şəkildə baxan gənc qız, xəstəliyi səbəbiylə unutduğu bütün gözəl hissləri və ən əsası sevgi hissinin nə olduğunu onunla birgə öyrənməyə başlayır.\nTEQLƏR : adaddımağbakteriyacanlıciyərdərmandostəməliyyatfibrozgündəlikgünühəyathissişıqlarkistikməhdudiyyətməsafəmüalicəölümölümcülqadağaqaydarejimsevgisurpriztoxunmaqtoxunuşulduzuzaqlıqxəstəlikxəstəxanayayımyoluxma\nBU FİLMİ: 36 NƏFƏR BƏYƏNDİ 5 NƏFƏR BƏYƏNMƏDİ\nRamin Avqust 17, 2020 / 10:17 axşam Cavabla\nkino acmirki bu nedi


Çingiz Abdullayev: Şuşada Xarı-Bülbül Festivalı - Bayramınız mübarək! - YALAN.info\nYazar:YALAN.info 0 Açıqlama Azərbaycanın Xalq Yazıçısı, Çingiz Abdullayev, Facebook, musiqi, sosial, Sosial Media, Şuşa, xalq, Xarı-Bülbül, Xarı-Bülbül musiqi festivalı, yazıçı\nAzərbaycanın Xalq Yazıçısı Çingiz Abdullayev Facebook sosial şəbəkəsindəki səhifəsində Şuşada keçirilmiş Xarı-Bülbül musiqi festivalı ilə bağlı paylaşım edib. YALAN.info Onlayn Xəbərlər və İnformasiya Saytı həmin paylaşımı olduğu kimi sizin diqqətinizə çatdırır:\nŞuşada “Xarı-Bülbül” festivalı. Biz hamımız demək olar ki, hər gün, hər görüşdə, hər yığıncaqda Şuşada keçirilən “Xarı-Bülbül” festivalı haqqında danışırdıq. Biz “Gələn ili Şuşada keçirək” sözlərinə bir arzu, and kimi inanırdıq. Və bu möcüzə baş verdi! Doğma Şuşaya qayıtdıqdan altı ay sonra!\nBilirəm ki, mənim səhifəmi qırxdan çox ölkədə izləyirlər, o cümlədən Ermənistanda. İstəyirəm ki, hamı başa düşsün və dərk etsin ki, bu sadəcə bizim müharibədəki qələbəmizin sevinci deyil. Biz heç bir zaman müharibə tərəfdarı olmamışıq. Biz qonşularımızın torpağını zəbt etməmişik. Biz öz ölkəmizin, torpağımızın ərazi bütövlüyünü bərpa etmişik. Şuşa hər zaman birmənalı şəkildə bizim ölkəmizin mədəniyyət paytaxtı, xalqımızın qürur mənbəyi hesab olunub.\nMəhz buna görə də bu festival “gözlərimizdə yaş” və böyük sevinc hissi ilə qeyd olunur. Bu festivalın Ramazan bayramı ilə eyni vaxtda olmağı heyrətamiz təsadüfdür. Qoy bu müharibədə öz doğmalarını və yaxınlarını itirən hər bir kəsin – ürəyi yaralı şəhid ana və atalarının, həyat yoldaşı və övladlarının da qəlblərində bayram olsun. Şəhidlərimizin ruhu bu gün bizimlədir!\nBakıda metroda erməni terroru nəticəsində həlak olan Rafiq Babayevin ruhu bizimlədir! Həmçinin onunla birlikdə həlak olan Azərbaycan vətəndaşlarının ruhu bizimlədir! 1990-cı ilin yanvarında güllələnən və yaralanan hər bir kəs bizimlədir! 1991-ci il 20 noyabrda Xocavənd rayonunun Qarakənd kəndinin yaxınlığındakı vertolyot qəzasında həlak olan siyasi xadimlər bizimlədir! Xocalıda güllələnən və yaralanan qadın və uşaqlarımız bizimlədir! Torpaq uğrunda şəhid olanlar bizimlədir! Bu gün onlar hamısı “Cıdırdüzündə” bizimlədir! Onların ruhu şaddır! Biz bu günü neçə illər gözləyirdik!\nBundan sonra çox festivallar, bayramlar, görüşlər keçiriləcək. Ancaq bu festival 28 illik Şüşa həsrətindən sonra ilk festivaldır! İlham Əliyevin bu festivalı açmağı simvolikdır. O, tarix boyu Azərbaycan xalqının yaddaşında Şuşanın xilaskarı kimi qalacaq! Əbədi qalacaq! Bu gün biz dövlətimizi parçalanmaq təhlükəsindən xilas edən ümummilli lider Heydər Əliyevi xatırlamalıyıq. Hər kəs çox sağ olsun! Bayramınız mübarək!\nSergey Lavrov: Azərbaycan-Ermənistan sərhədində bircə güllə də atılmayıb


GoldenAgent nədir ?\nİnternetin olduğu hər yerdən mobil, kommunal, TV, İnternet və digər ödənişləri edib, bonus qazanacaqsınız. Sonra həmin bonusları yenidən istər öz ödənişləriniz, istərsə də digərlərinin ödənişlərini etmək üçün istifadə edə bilərsiniz. Qeydiyyatdan keçib, ödəməyə başlayın, qazanın!\nAdı daxil edin Soyadı daxil edin E-poçtunuzu daxil edin E-poçtunuzu düzgün daxil edin Şifrəni daxil edin Şifrə 6 simvoldan kiçik olmamalıdır 050/055/051/070 xxxxxxx Mobil nömrəni düzgün daxil edin Nömrəni daxil edin\nQaydalar və Şərtlərlə razıyam.\nZəhmət olmasa istifadəçi şərtlərini qəbul edin\nReferal Kod Nədir?\nSizi GoldenAgent sisteminə dəvət edən şəxsin referal kodunu daxil edin.\n“Veb Qoşması” Şirkətin Mobil Qoşmanı daxil edən Golden Agent adı ilə gedən veb qoşmaları deməkdir.\n“Ödəniş” Golden Agent vasitəsilə ödəniş qəbul edən təşkilata həyata keçirilən istənilən ödəniş deməkdir;\n“Şirkət” 13/07/2007 tarixində Vergilər Nazirliyində qeydiyyatdan keçirilmiş (VÖEN: 2001049531) “QoldenPey” ASC və onun istənilən törəmə şirkətləri və/və ya filialları deməkdir;\n“İstifadəçi Adı” İstifadəçinin Golden Agent-a təqdim etdiyi elektron poçt ünvanı. İstifadəçi Veb Qoşmasına daxil olmaq üçün öz İstifadəçi Adını və Parolunu daxil etməlidir; və\n“İstifadəçi” Xidmətlərdən istifadə etmək üçün qeydiyyatdan keçirilmiş hər hansı şəxs deməkdir.\n2. XİDMƏTLƏRİN DƏYİŞDİRİLMƏSİ\nŞirkət yenilikləri, müxtəlif aksiyalar və digər vacib məlumatlar ilk öncə portalın ana səhifəsinin yuxarı hissəsində qeyd olunur. Bu məlumatlar həmçinin elektron poçt vasitəsi ilə və POP-UPtexnologiyası ilə İstifadəçinin nəzərinə çatdırıla bilər.\nBütün ödənişlər yalnız Millikart Prosessinq mərkəzi tərəfindən xidmət olunan və aşağıda sadalanan plastik kartların birindən istifadə etməklə həyata keçirilməlidir: Visa, Visa Electron, MasterCard. Əgər İstifadəçi ödəniş həyata keçirirsə, İstifadəçi qəbul edir ki, vəsaitlər İstifadəçinin kart hesabından göstəriş verildiyi tarixdə tutulduğuna baxmayaraq, Üçüncü Tərəf Şirkətdən asılı olmayan səbəblərdən Ödənişi İstifadəçinin müvafiq göstəriş verdiyi və ya vəsaitin tutulduğu tarixdə almaya bilər.\n6. ELEKTRON VASİTƏLƏRLƏ YAZIŞMALAR VƏ MÜQAVİLƏLƏR\n7. İSTİFADƏYƏ DAİR QADAĞALAR\n(i)İstifadəçi haqqında, İstifadəçinin Hesabları və ya İstifadəçinin digər maliyyə təşkilatlarında olan Hesabları haqqında heç bir yanlış, qeyri-dəqiq və ya natamam məlumat təqdim etməyəcək;\n(ii)Xidmətlərə qeyri-qanuni, dələduzluq, bədniyyətli və ya iftiralı məqsədlərlə daxil olmayacaq və ya onlardan istifadə etməyəcək; və ya\n(iii)Xidmətlərin qorunub saxlanmasına, toxunmazlığına, effektivliyinə, xoş niyyətliliyinə və ya rabitəliliyinə xələl gətirə biləcək əməllər və ya tədbirlər görməyəcək (qeyri-qanuni, dələduz, bədniyyətli və ya iftiralı və ya hər hansı digər şəxsə xələl gətirə biləcək və ya gətirən əməllər daxil olmaqla).\nGolden Agent-da eyni İstifadəçi tərəfindən iki və ya bir neçə profillərin açılması qadağan edilir. İlkin profilə çıxışın məhdud olması səbəbindən əlavə profil açan İstifadəçi Şirkətə onun bağlanılması xahişi ilə və ya Parolun xatırlanması opsiyası vasitəsi ilə çıxışın bərpa olunması xahişi ilə müraciət etməlidir. Əlavə (saxta) profillərin açılması ilə bağlı bütün digər hallarda bu profillər Şirkət tərəfindən bloklaşdırılacaq, İstifadəçinin topladığı bonus xalları isə tam olaraq silinəcək. İstifadəçi saxta profilindən istifadə etməklə bonuslarını istifadə edərsə, Şirkət həmin əməliyyatı ləğv etmək hüququna malikdir.\n(i)İstifadəçi özünün Parollarını hər zaman tam məxfi saxlamalıdır. İstifadəçi heç kəsə öz Parollarını açıqlamalıdır. Əgər İstifadəçi öz Parolunun kiməsə məlum olmasından şübhələnərsə və ya bu barədə xəbər tutarsa, İstifadəçi dərhal Şirkətə bu barədə məlumat verməlidir və dərhal Parolunu müvafiq qaydada dəyişməlidir. İstifadəçinin bu bənd üzrə öhdəlikləri aşağıda göstərilən istisnalardan asılıdır:\n(ii)İstifadəçi Parolları özünəməxsus və digər şəxslər tərəfindən asanlıqla tapıla bilməyən və ya əldə oluna bilməyən olmalıdır, o cümlədən: doğum tarixindən və ya İstifadəçinin öz və ya ailə üzvünün adından, İstifadəçinin telefon nömrəsindən, sosial sığorta nömrəsindən və ya “1234” kimi ardıcıl rəqəmlərdən istifadə olunmamalıdır.\n(iii)Xidmətlər üçün İstifadəçiyə məxsus məlumatların təhlükəsizliyi İstifadəçinin normal təhlükəsiz iş qaydalarına riayət olunmasından asılıdır. İstifadəçi razılaşır ki, Xidmətlər vasitəsilə əməliyyatlar həyata keçirərkən, İstifadəçi əməliyyat həyata keçirmək məqsədilə Xidmətlər vasitəsilə ötürülən məlumatlar daxil olmamaq şərtilə, hər hansı məxfi məlumatın kimsəyə açıqlanmamasının təmin olunması üçün bütün lazımı tədbirlər görür. Buraya o cümlədən aşağıdakılar daxildir: digər insanlar İstifadəçinin kompyuter ekranını və ya Elektron Daxilolma Cihazındakı klaviaturanı görməməlidir və İstifadəçinin zəngini eşitməməlidir.\na) Şirkətin internet saytlarında İstifadəçinin Veb və Şirkət Veb Qoşmasını necə daha təhlükəsiz bölmələri müntəzəm olaraq oxumalıdır;\nQoşmasını necə daha təhlükəsiz edə biləcəyini etdiyini izah edən bölmələr var. İstifadəçi bu\nb)İstifadəçi özünün Veb Qoşmasına kiminsə daxil etməsinin qabağının alınması üçün Veb Qoşması üzrə hər əməliyyatı həyata keçirdikdən sonra İstifadəçinin brauzerindən çıxmalıdır və onu bağlamalıdır;\nc)İstifadəçi Veb Qoşmasına daxil olmuş vəziyyətdə olduğu müddətdə İstifadəçinin Elektron Daxilolma Cihazını diqqətsiz qoymamalıdır; və\nd)İstifadəçi kompyuterlə iş üzrə təhlükəsizlik qaydalarına riayət etməlidir və həmin qaydalar ən azı aşağıdakılar olmalıdır: ən son virusun aşkarlanması proqramı və şəbəkələrarası ekran sistemi, əgər belə təhlükəsizlik tədbirləri İstifadəçinin Elektron Daxilolma Cihazında mövcuddursa;\n(e)İstifadəçi Hesabda hər hansı qeyri-adi, şübhəli və ya dələduz əməl barədə məlumatlı olarsa, İstifadəçi dərhal bu barədə Şirkəti məlumatlandırmalıdır.\n(f)İstifadəçi Xidmətlərlə bağlı Şirkətin tələb edə biləcəyi istənilən əlavə təhlükəsizlik tələblərinə riayət etməyə hazır olmalıdır.\n9. İSTİFADƏÇİNİN ONLAYN ƏMƏLİYYATLAR ÜZRƏ MƏLUMATLARININ\nTOPLANMASINA VƏ İSTİFADƏSİNƏ RAZILIQ\n(i)Bu İstifadə Şərtləri və ya Xidmətlər, və ya\n(ii) Xidmətlərlə bağlı İstifadəçi tərəfindən təqdim edilən və ya təqdim edilə biləcək istənilən göstərişlər.\n(a)Üçüncü tərəflərin fəaliyyəti, fəaliyyətsizliyi (və heç bir belə Üçüncü Tərəf Şirkətin agenti kimi fəaliyyət göstərən hesab olunmayacaq);\n(b)(i) İstifadəçinin Şirkətə təqdim etdiyi hər hansı məlumatlarda (o cümlədən daxil olma məlumatları) və (ii) hər hansı Üçüncü Tərəfin təqdim etdiyi məlumatlarda səhvlər, xətalar, buraxılmalar, qeyri-dəqiqliklər və ya digər uyğunsuzluqlar (İstifadəçinin yeni versiyanın əldə etməməyi daxil olmaqla);\n(c)Şirkətin nəzarətində olmayan hər hansı səbəbdən (digərlərdən savayı hər hansı sistem sıradan çıxması və ya texniki xətaları) Şirkətin İstifadəçi qarşısında öhdəsinə götürdüyü hər hansı öhdəliklərinin yerinə yetirilməməsi və ya yerinə yetirilməsində yaranan gecikmələr, səhvlər, dayanmalar;\n(d)Xidmətlərə daxil olmaqda və ya onlardan istifadə etməkdə yaranan hər hansı gecikmələr və ya buna müvəffəq olmamaq (gecikdirilmiş haqlar kimi istənilən ödəmələr və ya İstifadəçinin Üçüncü Tərəflərə ödəməli ola biləcəyi əlavə faiz);\n(e)İstifadəçinin Şirkətin internet saytından çıxması və hər hansı Üçüncü Tərəfin internet saytına qoşulması və ya çıxması və ya istifadəsi;\n(f)Bu İstifadə Şərtlərinə uyğun olaraq İstifadəçinin öhdəsinə düşən təhlükəsizlik də daxil olmaqla hər hansı öhdəliklərin yerinə yetirilməməsi və ya Xidmətlərlə bağlı Şirkətin İstifadəçiyə vaxtaşırı verə biləcəyi istənilən göstərişlərin yerinə yetirilməməsi;\n(g)Xidmətlərə daxil olmaq və onlardan istifadə etməklə əlaqədar istənilən dələduz və ya digər qanunsuz əməliyyat. İstifadəçi belə məsələlərlə bağlı onun hesabına xidmət göstərən banka müraciət etməlidir.\n(h)Şirkətin ciddi etinasızlığı nəticəsində yaranana iddialar, xərclər və məsuliyyətlər daxil olmamaq şərtilə, İstifadəçi Şirkəti (i) İstifadəçinin Xidmətlərə daxil olması və onlardan istifadə etməsi, və\nya (ii) İstifadəçi tərəfindən İstifadə Şərtlərinin pozulması nəticəsində yaranan istənilən iddialardan, xərclərdən və məsuliyyətlərdən azad edir və təhlükəsizliyini təmin edir.\nXidmətlərlə bağlı olan hər hansı şikayətlər Şirkətə göndərilməlidir (elektron ünvan: info@goldenpay.az; telefon: 012 5101713).\nŞirkət Xidmətin yerinə yetirilməməsinə görə məsuliyyət daşımır əgər belə yerinə yetirilməmə təbii fəlakət (yanğın, daşqın, zəlzələ, fırtına, qasırğa və ya digər təbii fəlakət), müharibə, işğal, xarici düşmənlərin əməlləri, döyüş əməliyyatları (müharibə elan olunmuş olub-olmamasıındanasılı olmayaraq), vətəndaş müharibəsi, üsyan, inqilab, qiyam, hərbi və ya hakimiyyətin qəsb edilməsi və ya müsadirə, terrorizm əməlləri, milliləşdirmə, dövlət sanksiyası, qadağa, embarqo, əmək mübahisəsi, tətil, lokaut və elektrik təchizatının, kabel, telefon və ya Xidmətlərin yerinə yetirilməsi üçün tələb olunan digər xidmətlərin dayandırılması və ya sıradan çıxması nəticəsində baş vermişdirsə.\n13. MÜVƏQQƏTİ DAYANDIRMA/LƏĞV ETMƏ\n15. TƏTBİQ OLUNAN QANUNVERİCİLİK\nÖdənişli və ya ödənişsiz. Seçim sizindir!\nQoşulma üçün ödəniş tələb olunmur. Aylıq xidmət haqqı isə cəmi 1 manat təşkil edir. Əgər 30 gün üçün dövriyyəniz azı 1000 AZN olarsa (bank kredit ödənişlərini çıxmaq şərti ilə), növbəti ay üçün xidmət pulsuz olacaq.\nCəmi 1 AZN investisiya etməklə şəxsi iş\n100-dən artıq xidmət üzrə ödəniş etmə\nHəftənin 7 günü 24 saat istənilən yer və məkandan ödəniş etmə\nTəhlükəsiz və etibarlı ödəniş sistemi\nDəvət edəcəyiniz digər agentlərə görə əlavə komissiya əldə etmə imkanı\nTəcrübəli Müştəri Xidmətinin daimi dəstəyi\n“GoldenAgent”-də edəcəyiniz hər bir ödənişə Siz bonuslar qazanırsınız. Sonra bu bonusları elə bu sistemdə xidmətlərin ödənişi zamanı istifadə edə biləcəksiniz. Artıq ödənişləri sadəcə komisiyasız, rahat və təhlükəsiz deyil, həm də sərfəli şəkildə etmək mümkündür. Qazanacağınız bonus miqdarının hesablanma cədvəlini görmək üçün klikləyin\n“GoldenAgent” sistemində agentin işləməsi üçün hansı sənədlər tələb olunur?\nAzərbaycan vətəndaşısınızsa, yalnız şəxsiyyət vəsiqəsini təqdim etməlisiniz. Digər heç bir sənəd tələb olunmur.\n“GoldenAgent” sisteminə qoşulmaq üçün ödəniş nə qədərdir?\nQoşulma üçün ödəniş tələb olunmur. Aylıq xidmət haqqı isə cəmi 1 manat təşkil edir. Əgər 30 gün üçün dövriyyəniz azı 1000 (bir min) manat olarsa (bank kredit ödənişlərini çıxmaq şərti ilə), növbəti 30 gün üçün xidmət pulsuz olacaq.\nÖdəmələr üçün avadanlıqlar və ya xüsusi program təminatı lazımdırmı?\nİstifadə zamanı avadanlıqlar və ya xüsusi proqram təminatı lazım deyil. Kompüter və internetə çıxışınızın olması kifayətdir.\nQeyd: Yalnız Azəriqaz və Azərsu smart ödəmələri üçün sizdə kart rider olmalıdır və kompyuterinizə drayver yüklənməlidir.\nMən bonuslarımı necə nəğdləşdirə bilərəm?\nSizin bonuslar real vəsaitdir. Bonuslarınızla mövcud olan xidmətlərin ödənişini apara bilərsiniz.\n“GoldenAgent” vasitəsilə ödəniş etdikdən sonra qəbzi çap edə bilərəmmi?\nBəli. ödəmənin axırıncı səhifəsində və ödəmə tarixçəsində “Çap Et” imkanı mövcüddür.\nÖdənişi ləğv edə bilərəmmi?\nÖdənişin ləğvi üçün müştəri xidmətlərimizə müraciət edərək ödənişin tam məlumatını və ləğv etmə səbəbini təqdim etməlisiniz. Bundan sonra sizə ödənişin ləğvi ilə bağlı məlumat təqdim olunacaq.\nAşağıda qeyd olunan xidmətlər üzrə ödənişlərin ləğvi mümkün deyil:\n•\tAzərsu smart\n•\tAzəriqaz smart\n•\tBank kreditləri\nQeyd: Nəzərə alın ki, burada qeyd olunmayan ödənişlər də bəzi səbəblərə görə ləğv olunmaya bilər.\nƏməliyyatlarımın təhlükəsizliyi necə təmin olunur?\n“GoldenPay” bütün ödənişləri şifrələmək məqsədi ilə GeoTrust TLS/SSL Encryption–dan istifadə edir. GeoTrust dünyada məlumatların şifrələnməsi üzrə liderdir.\n“GoldenPay” vasitəsilə bank kreditlərini ödədiyim zaman komissiya tutulurmu?\nAccessbank, Bank of Baku, Nikoil, Unibank və VTB Bank kreditlərini ödədikdə, əlavə olaraq heç bir komissiya haqqı tutulmur.\nDigər bank kreditlərini ödədikdə isə ödəniş məbləğindən asılı olmayaraq, komissiya haqqı cəmi 1 AZN təşkil edir.\n“GoldenAgent” sistem vasitəsilə hansı bank kartları ilə ödəniş edə bilərəm?\nÖdəmə yalnız aşağıda qeyd olunmuş bank kartları ilə mümkündür:\n•\tPasha Bank\n•\tBank of Baku\nÖdəmələrə görə komissiya necə hesablanır?\nKomissiya cari tariflərə əsasən bonus kimi hesablanır.\nReferal kodu nədir?\nHər istifadəçiyə qeydiyyatdan keçdikdən sonra unikal kod verilir. Əgər yeni istifadəçi qeydiyyat zamanı sizin kodunuzu daxil etsə, o sizin referalınız olur. Sizin referallarınız ödəniş edərək qazandığı bonusların 10%-ni Siz əldə edirsiz.\nSiz cs@goldenpay.az ünvanına xətanı ətraflı təsvir edən məlumat göndərməlisiniz. Xahiş edirik üzləşdiyiniz problem barədə daha aydın və ətraflı məlumat göndərəsiniz.\n*0713 / agent@goldenpay.az\nBütün hüquqlar qorunur © 2018 | GoldenAgent GoldenPay ASC şirkətinin brendidir.


Azərbaycan Mərkəzi Bankı (AMB) faiz dəhlizi parametrlərinin dəyişməz saxlanılmasına qərar verib. Qurumun məlumatına görə, uçot dərəcəsi 9.75 faiz, faiz dəhlizinin yuxarı həddi 11.75, aşağı həddi isə 7.75 (±2 faizlik simmetrik diapazonda) səviyyəsində saxlanıb.\nQərar dekabrın 26-sı saat 14:00-dan qüvvəyə minib.\nMəlumatda vurğulanır ki, AMB İdarə Heyətinin pul siyasətinə həsr edilmiş son toplantısından keçən dövrdə inflyasiya azalmaqda davam edib. 2018-ci ilin sonuna orta illik inflyasiyanın təxminən hazırkı səviyyədə qalacağı gözlənilir.\nRəsmi inflyasiya göstəriciləri\nAMB qeyd edir ki, son iki ayda inflyasiyada azalma meyli davam edib. 2018-ci ilin 11 ayında orta illik inflyasiya 2.3 faiz təşkil edib. Bu da hədəf intervalından (inflyasiyanın 6 faizi keçməməsi nəzərdə tutulurdu. Ötən il 13 faiz olmuşdu) əhəmiyyətli aşağıdır.\nAMB habelə bildirir ki, mövsümi amillərin təsiri ilə noyabrda ərzaq inflyasiyası bir qədər artıb. Lakin qeyri-ərzaq məhsulları və pullu xidmətlərin aşağı templi qiymət dəyişimi, habelə monetar amillərin bu artımı neytrallaşdırdığı vurğulanır. AMB-in açıqlamasına görə, nəticədə aylıq inflyasiya 0.6 faiz səviyyəsində qərarlaşıb.\nQurum qeyd edir ki, istehlak qiymətlərinin cari dinamikası və manatın dayanıqlı məzənnəsi inflyasiya gözləntilərini stabilləşdirən əsas amillər olaraq qalır. Son proqnozlara görə, 2018-ci ilin sonuna inflyasiyanın 2.3 faiz ətrafında qərarlaşacağı gözlənilir.\nAMB faiz dəhlizinin parametrləri haqqında növbəti qərar barədə 2019-cu il fevralın 1-də açıqlama verəcək.\nAzərbaycan Mərkəzi Bankı bundan əvvəl uçot dərəcəsini oktyabrın 30-da müzakirə etmişdi. Həmin vaxt uçot dərəcəsi 10 faizdən 9.75 faizə endirilib. Faiz dəhlizinin yuxarı həddi 11.75, aşağı həddi isə 7.75 müəyyənləşdirilib.


Şəhadətinin yüz ilində Fətəli xan Xoyski\nErməni terrorizmi mövzusunda videokonfrans təşkil olunub\nAzərbaycanın Türkiyədəki səfirliyi, ölkəmizin UNESCO yanında daimi nümayəndəliyi və Türkiyə-Azərbaycan Dostluq, Əməkdaşlıq və Həmrəylik Fondunun birgə təşkilatçılığı ilə “Şəhadətinin yüz ilində Fətəli xan Xoyski və türk dövlət adamlarına qarşı erməni terrorizminin bir əsrlik tarixi” mövzusunda videokonfrans keçirilib.\nFondun rəhbəri, professor Aygün Əttarın sədrliyi ilə keçirilən videokonfransda Azərbaycanın Türkiyədəki səfiri Xəzər İbrahim, ölkəmizin UNESCO yanında daimi nümayəndəsi, səfir Anar Kərimov və Türkiyə Prezidentinin baş müşaviri Yalçın Topçu çıxış ediblər.\nÇıxışlarda ermənilərin Qafqaza köçürülməsi, Azərbaycan torpaqlarında Ermənistan dövlətinin yaradılması, ermənilərin türklərə qarşı düşmənçiliyi, görkəmli dövlət xadimlərimizə qarşı həyata keçirilən terror aktları, Azərbaycana qarşı aparılan təcavüzkar siyasət və mövcud işğal faktı barədə danışılıb. Diqqətə çatdırılıb ki, terrorçu Ermənistan dövlətinin təcavüzkar siyasəti nəticəsində maddi mədəni irsimizə qarşı soyqırımı gerçəkləşdirilib.\nÜmummilli lider Heydər Əliyevin “Bir millət, iki dövlət” kəlamını nəsillərə örnək kimi dəyərləndirən çıxışçılar əminliklə bildiriblər ki, tarixin ağır sınaqlarından üzüağ çıxmağı bacaran xalqlarımız birgə mübarizə ilə işğal altında olan Azərbaycan torpaqlarının xilasına nail olacaq. Bunun üçün mövcud problemin, ilk növbədə, müsəlman-türk aləminə çatdırılmasının vacibliyi bildirilib.


Nazirlikdə 25 əməkdaş koronavirusa yoluxdu – Yenicag.Az\nAna Səhifə Cəmiyyət Nazirlikdə 25 əməkdaş koronavirusa yoluxdu\nNazirlikdə 25 əməkdaş koronavirusa yoluxdu\nYeni Çağ Media Qrupu – İyun 18, 2020 - 13:51\nYenicag.az xəbər verir ki, bu barədə Report-a nazirliyin İctimaiyyətlə əlaqələr və kommunikasiya şöbəsinin müdiri Fazil Talıbov deyib.\nO bildirib ki, virusa yoluxanlardan 3-ü Dövlət Məşğulluq Xidmətinin işçisi (1 nəfər 5 saylı ərazi Məşğulluq Mərkəzinin (Xətai, Nəsimi, Zəngilan), 1 nəfər 4 saylı ərazi Məşğulluq Mərkəzinin (Nərimanov, Binəqədi, Şuşa), 1 nəfər Şəmkir rayon Məşğulluq Mərkəzinin əməkdaşıdır); 6-sı Dövlət Tibbi-Sosial Ekspertiza və Reabilitasiya Xidmətinin işçisi (2 nəfər Xidmətin aparatının, 3 nəfər Protez-Ortopedik Bərpa Mərkəzinin, 1 nəfər Yevlax Əlilliyi olan şəxslərin Bərpa Mərkəzinin əməkdaşıdır); 16 nəfər isə Dövlət Sosial Müdafiə Fondunun işçisidir (1 nəfər Fondun Aparatının, 11 nəfər Qobustan şəhər şöbəsinin, 4 nəfər Yevlax şəhər şöbəsinin əməkdaşıdır)”.\nNazirlik rəsmisi qeyd edib ki, xəstələrin vəziyyəti yaxşıdır və müalicələri davam edir: “Paralel olaraq nazirlik əməkdaşlarının virusdan qorunması üçün ciddi profilaktik tədbirlər davam edir. Əməkdaşlar arasında bu istiqamətdə maarifləndirmə və digər zəruri tədbirlər görülür. Nazirlik də hər kəsi aidiyyəti qurumların çağırışlarına ciddi əməl etməyi, virusdan qorunma üçün tətbiq edilən izolyasiya və gigiyenik tədbirləri gündəlik həyat tərzinə çevirməyə çağırır”.\nƏmək və Əhalinin Sosial Müdafiəsi, koronavirus, nazirlik,


VƏTƏNSEVƏRLƏR: Mayıs 2013\nАвтор: Adil Irshadoqlu - Aliyev на 5/31/2013\n“Rusiya Qarabağ münaqişəsinin həllinə məcburi olaraq imza atacaq”\nRusiyanın Azərbaycanda bu ilki seçkilər zamanı hakimiyyət dəyişikliyi edəcəyi ilə bağlı məlumatlar dolaşır. Almaniyanın “Focus” jurnalı da Kremlin belə planının olması barədə yazıb. Jurnalın yazdığına görə, Rusiya FTX-si seçki ərəfəsində bu plan üzərində işləyir. Məlumatlara görə, etnik kartın işə salınması da bu plana daxildir. Baş verənləri və son proseslərdən əldə edilən nəticələri keçmiş dövlət müşaviri, politoloq Vəfa Quluzadə Publika.Az-a müsahibəsində şərh edib.\n“Rusiya Azərbaycanı öz kolonnasına çevirmək istəyir ki...”\n-Rusiyanın Azərbaycanda hakimiyyət dəyişikliyi planı üzərində işlədiyi ilə bağlı məlumatlar yayılır. Prezident seçkiləri öncəsi belə bir ehtimalı necə qiymətləndirirsiniz?\n-Bu cür məlumatlar cəfəngiyatdır və daha çox şayiə olaraq yayılır. Rusiya Azərbaycanda necə hakimiyyət dəyişikliyi edə bilər? Azərbaycan müstəqil dövlətdir. Sadəcə olaraq Azərbaycanda böyük dövlətlərin-Qərbin, Rusiyanın maraqları var. Çünki Azərbaycan hər iki tərəf üçün önəmli ölkədir, istər coğrafi, istər enerji, istərsə də bölgədəki layihələr baxımından və s. Hər bir tərəf də öz maraqlarını təmin etmək üçün təzyiqlərini, rıçaqlarını işə salır. Bu baxımdan, son prosesləri Rusiyanın Azərbaycanda maraqlarını təmin etmək üçün təzyiq rıçaqlarını işə saldığı kimi şərh etmək olar. Rusiya Azərbaycanı öz kolonnasına çevirmək istəyir ki, öz təsirini artırsın, gücünü bərpa etsin. Hakimiyyət dəyişikliyindən isə söhbət gedə bilməz.\n“Azərbaycana mücahidlər gələ bilər, İslam inqilabı ola bilər”\n-Bəs, etnik kartın işə salınmasını, xüsusilə “Sadval”ın fəallaşdırılması ilə bağlı nə düşünürsünüz?\n-“Sadval” terrorçu təşkilatdır və Azərbaycanda terror hadisələri törədib. Bu günə qədər müstəqilliyimiz dövründə terror aktları olub. Sonuncu dəfə Neft Akademiyasında terror aktı törətdilər. Bu, terroru törədənlər üçün hansı nəticəni verdi, nə dəyişdi? Nə hakimiyyət dəyişdi, nə də vəziyyət. Sadəcə olaraq günahsız insanların qanı axıdıldı. Amerikada Bostona terrorunda nə dəyişdi? Heç nə. Orda da günahsız insanların qanı töküldü. Yaxud da Azərbaycandan 90-cı illərin əvvəllərində metro partlayışları oldu. O zaman da heç nə dəyişilmədi, sadəcə insanların qanı axıdıldı. Hesab edirəm ki, nə “Sadval”, nə də başqa terror təşkilatları tarixin gedişinə təsir edə bilməzlər. Tarix irəliləyir, qabağa gedir. 20-ci ildə vəziyyət bir cür idi, 40-cı illərdə başqa idi, 90-cu illərdə tamam başqa. 1917-ci ildə çar imperiyası çökdü. 1991-ci ildə kommunizm imperiyası çökdü. Tarixi hadisələrin qarşısını heç nə ala bilmir. Yenə deyirəm, Azərbaycan özünün coğrafi vəziyyətinə görə böyük dövlətlər üçün böyük əhəmiyyət edir. Mən arzu edərdim ki, Azərbaycanda bütün proseslər sülh məcrasında keçsin və bu kimi hadisələrlə Azərbaycana, xalqa təhlükə olmasın. Bu cür informasiyalar cəfəngiyatdır. Deyirlər, Azərbaycana mücahidlər gələ bilər, nə bilim islam inqilabı ola bilər. Bunlar şayiələrdir.\n“Rusiya ABŞ qarşısında geri çəkilir”\n-Belə ehtimallar var ki, ABŞ Yaxın Şərq böhranına görə Gürcüstanda Rusiyaya güzəştə gedib. Bu da Rusiyanın Azərbaycan üzərinə yeriməsinə stimul verib.\n-Hesab edirəm ki, ABŞ heç vaxt Rusiyaya güzəştə getməz. Gürcüstandakı dəyişiklik ABŞ-ın maraqları çərçivəsindədir. İvanişvilinin dəfələrlə verdiyi bəyanatlar bunu sübut edir. Belə ki, Gürcüstan gələn il NATO-ya daxil olacaq, Avropa İttifaqına inteqraə edəcək, bununla yanaşı Rusiya ilə dost əlaqələrini inkişaf etdirmək, ticarət və iqtisadi əlaqələrini bərpa etmək istəyir. Burda Rusiyaya heç bir güzəşt yoxdur. Əksinə Rusiya ABŞ qarşısında geri çəkilir. Çünki Abxaziyanı işğal edəndən sonra Gürcüstana əl vura bilmədi və Qərbin maraqları tam təmin olundu. Gürcüstan vacib koridordur. Bütün Xəzər hövzəsinin enerjisi bu ölkənin üzərindən Türkiyəyə, oradan da Qərbə gedir və gələcəkdə də gedəcək, sayı artacaqdır. Bölgədə TANAP, BTC və digər layihələr var. Rusiya bunların heç birinə toxunmağa cəsarət etmir və etməyəcək də.\n“Ermənistanın ağzı nədir müharibə etsin”\n-Son günlər diqqət çəkən digər bir məqam, Azərbaycanda seçki ərəfəsində Dağlıq Qarabağda qısa müddətli olsa da müharibə yarana biləcəyi ilə bağlı proqnozların verilməsidir. Hadisələrin sonu bunu göstərirmi?\n-Nə Ermənistan, nə də Azərbaycan tərəfi özbaşına deyil. Bunu başa düşmək lazımdır. Ermənistan müharibədə ümumiyyətlə maraqlı deyil. Azərbaycan torpaqlarını işğal edən Ermənistan deyil, Rusiyadır və Rusiyanın maraqları neçə illərdir ki, Ermənistanın milli maraqlarını zərbə altına qoyub. Buna görə də, Ermənistan inkişaf etmir, müharibə vəziyyətindədir. Azərbaycan neftinin, qazının sayəsində inkişaf edib. Amma Ermənistan əhalisinin yarısından çoxu artıq ölkədən qaçıb.\nBu yaxınlarda daha 50 min erməni qaçdı və bunun sayı artmaqdadır. Bir neçə ildən sonra Ermənistan əhalisinin sayı 500 minə düşəcək. Bu baxımdan, Ermənistan dəhşətli vəziyyətdədir. Bu ölkəyə müharibə lazım deyil. Ermənistanın ağzı nədir müharibə etsin. Müharibəni Rusiya edə bilər, bu, başqa məsələdir. Amma gərək Rusiya müharibəni Amerika ilə etsin. Çünki burdakı maraqlar Amerikanın maraqlarıdır. Əgər Rusiya o tərəfdən çəkilsə, ABŞ-da bu tərəfdən, o zaman Ermənistan Azərbaycanla həmin an sülhə imza ataraq qardaş olacaq. Burda böyük qüvvələrin maraqları var və onlar əsasdır. Bunu etiraf etmək lazımdır. Amerikanın maraqları Azərbaycanın xeyrinədir. Çünki ABŞ tezliklə sülhün yaranmasının tərəfdarıdır. Rusiya isə başa düşür ki, Ermənistanı saxlamaq ona ağırdır. Sadəcə olaraq, Ermənistanın xərclərini, silahlandırılmasını ona görə üzərinə götürür ki, heç vaxt Cənubi Qafqazda maraqlarına nail ola bilməmişdi. Belə ki, neft sazişləri imzalandı, BTC boru kəməri çəkildi, həmçinin digər layihələr reallaşdı.\nAzərbaycan artıq Amerikanın təsir zonasıdır, bu açıq-aydındır. Hesab edirəm ki, Rusiya Amerikanın təsiri altında Qarabağ konfliktinin həllinə məcburi olaraq imza atacaq. Üstəlik, erməniləri saxlamağa artıq Rusiyanın imkanları yoxdur. Ona görə də hesab edirəm ki, Ermənistanın, yaxud Azərbaycanın müharibə edəcəyi məsələsi nağıldır.\nQAFQAZ İSLAM ORDUSUNUN AZƏRBAYCANA GƏLİŞİNDƏN 95 İL ÖTÜR\nAnadoludan Qafqazlara zəfərlə yürüyən general - NURU PAŞA !\nАвтор: Adil Irshadoqlu - Aliyev на 5/26/2013\n“Mən zəng edib Ceyranın vəziyyətini ailəsinə deyəndə..”\nEluca Atalı ( Hüseynova Mədinə İxtiyar qızı ) 1966-cı il 19 noyabrdaAzərbaycan Respublikasının Neftçala rayon, Xolqaraqaşlı kəndində doğulub.Vətənində heç bir ictimai-siyasi təşkilatın üzvi deyil. İsveç Qırmızı Xaçında ideoloq kimi fəaliyyət göstərir, bir neçə bədii əsərin və elmi monoqrafiyanın müəllifidir. Bundan əlavə ictimai-siyasi mövzuda məqalələrlə mətbuatda müntəzəm çıxış edir. Cənubi Azərbaycan milli azadlıq hərəkatından bəhs edən və onun ssenarisi əsasında hazırlanmış çoxlu sayda video filmləri də müntəzəm saytlarda, Yuotube-də yayımlanır.\nHal-hazırda İsveçdə yaşayır, evlidir, işləyir, bədii yaradıcılıq və jurnalistika ilə məşğuldur.\n-Yaşadığınız ölkədə hansı təşkilatda və qrumda çalışırsız?\nİsveç Qırmızı Xaçında ideoloq kimi fəaliyyət göstərirəm, darda olan insanlara təmənansız xidmət bu beynəlxalq təşkilatın əsas iş prinsipini təşkil etdiyi üçün burda öz enerjimi sərf etməkdən yorulmuram. İsveçdə fəaliyyət göstərən heç bir Azərbaycan təşkilat və cəmiyyətinin üzvi deyiləm, amma Azərbaycan üçün təmənnasız iş görənləri həmişə dəstəkləmişəm və belələrinin sırasında durmağı özümə şərəf bilirəm.\n-Cənubi Azərbaycan mövzusu Avropa ədəbiyyatında necə əks olunur?\n-Əvvəlcədən deyim ki, sualınızı təəssüf hissi ilə qarşılayıram. Cənubi Azərbaycan mövzusunu Avropa ədəbiyyatında axtarmaq eşqinə düşsək, məyus olarıq, həm də çox məyus olarıq! Bu mövzu özümüzdə nə dərəcədə ədəbiyyatlaşıb, yəni bədii həllini tapıb, birinci növbədə gərək bunu təhlil edək, sonra keçək özgələrə. Sizi tam əmin edirəm ki, avropalılar bu mövzuya iynənin ucu boyda belə rast gəlməyiblər. Sözsüz ki, bunun günahını onlarda axtarmalı deyilik ki, niyə oxumayıblar? Özümüzdən soruşmalıyıq ki, niyə bu böyüklükdə problemimiz, birinci növbədə Milli Hökümətimizin vəhşicəsinə, silah gücünə dağıdılması, 50 min azərbaycanlının edam edilməsi (Demokratik hökümət devrilərkən) niyə ədəbiyaytda qədərincə yerin almayıb?\nKeçən il bir kitab oxudum, əslən fars olan qadın haqları müdafiəçisi Parvin Ardalanın ”Bir qadın görmüsən” (Har du sett en kvinna) adlı kitabı idi. O, İran zindanlarındakı qadınların vəziyyətindən bəhs açdığı yerdə bir abzas zindandakı türk Ceyran adlı qadının ölüm hökmü almasından deyir və təəssüf ürək yanğısı ilə təsvir edir ki, qardaşları, əri rejimdən qorxduğu üçün o qadını qəti müdafiə etmədilər. ”Mən zəng edib Ceyranın zindandakı vəziyyətin ailəsinə deyəndə onlar susdu, ikinci dəfə onlara zəng edəndə isə mənə qəti cavab vermədilər...” Bundan savayı mən hələ ki, Cənub dərdinə Avropada çap olunan hansısa kitabda rast gəlməmişəm.\nAmma son həftələrin birində İsveçin məşhur, çox oxunan “Aftobladet” qəzetində Cənubi Azərbaycan, Təbrizin “Traktor” futbol komandası və milli problemlərimizdən bəhs edən böyük bir məqalə çap olunmuşdu, “Traktor” komandasının fotoları ilə birgə. Və həm də deməliyəm ki, bu yazıya hədsiz çox şərhlərdə də yazılmışdı.\n-Avropa ədəbiyyatında Cənubi Azərbaycan məsələsin necə təsvir etmək lazımdır?\n-Mən belə düşünürəm, ilk növbədə Cənubi Azərbaycanın ictimai-siyasi həyatı güneylilərin məişəti ilə birgə təhlil olunaraq ədəbiyyata gətirilməlidir. Bu daha oxunaqlı və inandırıcı olar. Ədəbiyyat bu səviyyədə verilərsə, oxucuya doğma təsiri bağışlayar, oxucu onu oxumağa maraq göstərər. Hardasa, əfqan yazıçısı Xalid Hüseynin “Çərpələng uçuranlar”, “Min möhtəməş günəşlər” romanları səviyyəsində. Niyə bu romanlar dünyada ən çox oxunan əsərlər sırasındadır? Çünki müəllif əfqan həyatını bütün detallarına qədər açıb, ona görə də əsərə siyasi roman kimi yanaşmırsan, insanın taleyini düşünürsən, siyasətin insan mənəviyyatı ilə üst-üstə düşmədiyi sənin gözlərin önündə təsvir olunur. Nəsrdə təsvir mənaya xidmət edir. Adi halda ərini öldürmüş qadına nifrət edərsən. Amma bu romanda qadın ömrünü onun əlindən almış kişi ağalığına, o ağalığa bəraət qazandıran cəmiyyətə nifrət etdiyindən qadının ərini öldürməsini az qala qəhrəmanlıq sayırsan. İnsan ölümüdür, amma ölənçün ağlaya bilmirsən, diri üçün ağlayırsan. Çünki o dirinin ölüdən heç bir fərqi yoxdur, öz ömrünə hakim ola bilmir. Bax, biz bu səviyyədə ədəbiyyat yaratmalıyıq ki, Güneydə 40 milyon öz ömrünü yaşaya bilmir.\nİkinci, Cənubi Azərbaycandakı tarixi hadisələr, lap tutaq, son Azərbaycan tarixində olmuş möhtəşəm hadisəni 22 Mayı bədiiyyat vasitəsi ilə təsvir etmək lazımdır. Niyə bu hadisə oldu? Səbəb tək millətin təhqiri idimi? Yox, səbəbə qədər gələn yolu açmalıyıq. Bu millətin dövlət qurmaq istedadı göstərilməlidir, Milli hökumətin silah gücünə öz qanına qəltən olunması, dövlətin nazirlərinin ictimai yerdə boğazından asılması, 50 min adamın edamı, qadın müəllimlərinin saçlarından asılması və s. Millətə qarşı olmuş nahaqq hadisələr idi ki, kin-küdurət şəklində yığılıb bir təhqirlə üzə çıxdı. Yoxdan var yaranmır, var var ki, onun üzərində nəsə əmələ gəlir. Var olan bünövrədi, elə bizim Milli Hökumət kimi. O vardı və ona görə də xalq boyunduruğa dözmur. Bir xalqın dövlət qurması onun siyasi savadından, istedadından və təşkilatçılıq qabiliyyətindən xəbər verir. Təəssüf ki, biz hələ də bu qədər xəbəri, kimliyimizi ədəbiyyat vasitəsi ilə çatdıra bilməmişik.\n-Cənub ədəbiyyatı hazırda hansı mərhələdə yaşayır?\n-Duyğulu dövrünü! Sizin sualın qısa cavabı belədir, amma bilirəm uzun izahat da istəyəcəksiniz, ona görə də deyirəm: bir ədəbiyyatın ki, nəsri inkişaf etməyib, onda onun hansı yüksək səviyyəsindən söz açmaq olar. Bəri başdan deyim ki, bu məni çox ağrıdır. Niyə mənim millətimin böyük bir hissəsinin- 40 milyonunun dəyərli ədəbiyyat yaradıb üzə çıxarmağa gücü olmaya? Nəsrin yaranması üçün dil inkişaf etməlidir, sözsüz ki, yazılı dil. Hamımıza da bəllidir ki, orda ana dilində təhsil olmadığından millət öz ana dilində bülbül kimi ötsə də, lakin bu dili yazıya köçürəndə tam mənası ilə alınmır. Yazıçı gərək yazdığı dildəki sözün bütün çalarlarını yazılı dildə işlətməyi bacarsın, çünki söz yazıda əsas alətdır. Necə ki, ustalar deyil, alət əlimə yatmalıdır, eləcə də yazıçı sözün bütün incəliyinə bələd olmalıdır. Anadilli təhsil olmadığı üçün bu hələ də alınmır.\nBu dəqiqə güneydə yazıb-yaradan istedadlı gənclər çoxdu, əsərlərini sevə-sevə oxuyuram. Amma məni tam qane edən indi zindanda olan zəncanlı şair Huşəng Cəfəridir. O, mübarizənin hədəfin, millətin döyüş ruhun nəzmdə verə bilir. Verə bildiyinə görə də zindandadır. Güldən-bülbüldən yazsaydı, əli cibində Zəncan küçələrində azad gəzərdi.\n-Cənublu-şimallı Azərbaycanın bölünməsini Qərb ədəbiyyatında necə təbliğ etməliyik?\n-Düşünürəm, bu sualınıza müəyyən qədər cavab verdim. Sözsüz ki, bunu tarixi roman səviyyəsində çatdırmalıyıq, hardasa Viktor Hüqonun ”93-cü il” romanı səviyyəsində dövrün ictimai-siyasi hadisələri təhlil olunarsa, dərdimiz bizimkilikdən çıxar. Sizə sadə bir hadisə danışacam, keçən il biz İsveçdə Azərbaycan mədəniyyət gecəsi keçirirdik. Proqrama nələr salmaq istədiyimizi deyəndə, isveçli təşkilatçının bizə bir sözü oldu: ”Siyasi məsələlər olmasın, çünki burda ermənilər, farslar var, çoxmillətli şəhərdi, siyasi məsələlərə yol verməyə izin yoxdur.” O zaman biz Güneylə Quzeyin bölünməsindən bəhs edən 5 dəqiqəlik sənədli musiqili film hazırladıq. Həmin gecədə böyük ekranda nümayiş olundu, çox millətin nümayəndəsi vardı, heç kim də inkar edə bilmədi bunu. Əksinə gözəl təbliğat oldu, ondan sonra dəfələrlə niyə iki Azərbaycan var deyib, bizdən sual edirlər. Bu hadisənin özü onlara maraqlı gəlir, bizim üçün dərddi, onlar üçün maraqlı nağıl. Bax, hadisəni nağılvari, şirin formada onlara danış, qoy beyinlərində həll olunsun. Əslində elə siyasət budur, istədiyimizi çatdırdıq, amma onun qoyduğu şərt əsasında. Yəni mədəniyyət formasında problemimiz deyildi.\n-Uzaqdan Azərbaycan necə görünür?\nÇox geniş cavab veriləsi sualdır, amma qısa deyəcəm, şahmat taxtası kimi görünür. Ağ-qara xanaları bərabərdir, hərdən üzərinə boz duman da gəlir. Bir az bədii oldu cavabım, lakin əminəm ki, anladınız. Güman edirəm, bir yazardan bu növ cavab almaq adi haldır. İnanıram ki, bu müsahibəni oxuyan oxucularım da nə demək istədiyimi tutdular. Mühacirətdə olan bizlərin günü isə o şahmat taxtasının üzərindəki dumanı qovmaqla keçir.\nАвтор: Adil Irshadoqlu - Aliyev на 5/22/2013\n"CƏNUBİ QAFQAZLA BAĞLI CİDDİ MÜZAKİRƏLƏR GEDİR"\nABŞ dövlət katibi Con Kerrinin Rusiyaya səfəri bu gün dünyanın bir nömrəli müzakirə mövzularından sayılır. Ekspertlərin səfərin yekunlarına dair fikirləri müxtəlifdir. Bəziləri iki dövlət arasındakı gərginliyə bu səfərlə son qoymağın mümkün olmadığını düşünsə də, digərləri Kerrinin səfərinin bir sıra geosiyasi razılaşmalara gətirib çıxaracağını hesab edir. Politoloq Vəfa Quluzadəyə də ilk sualımız məhz səfərin yekunlarını necə proqnozladırdığı ilə bağlı oldu:\n- Əslində bu səfərin yekunlarını dünyada baş verənlərə diqqət yetirərək əvvəlcədən proqnozlaşdırmaq olardı. Rusiya artıq super dövlət deyil, amma böyük regional bir dövlətdir. Ona görə Rusiya ilə ABŞ ümumdünya problemlərində dil tapmağı bacarmalı idilər. Hazırda Rusiya ABŞ-a Əfqanıstanda kömək edir. Indi məlum olur ki, Rusiya ilə ABŞ Iran, Suriya və Hizbullaha qarşı da birgə mövqelərdən çıxış edəcəklər. Artıq Suriya ilə bağlı razılıq əldə olunub. Çünki Suriya Israil üçün bir dövlət kimi təhlükə baxımından sıradan çıxıb. Gələcək Suriya dövləti Qərbyönlü və Israil ilə sülh bağlayacaq bir dövlət olacaq. Rusiya Iran və Koreya məsələsində də belə görünür ki, ABŞ-la eyni mövqedən çıxış edəcəkdir. Şimali Qafqazda Amerika nümayiş etdirdi ki, Rusiyanı möhkəm narahat edə bilər. Şimali Qafqazın maliyyələşdirilməsi Rusiya dövlətini parçalaya bilərdi. ABŞ hələlik bu siyasətini dayandırıb. Eyni zamanda xaricdə olan çeçenlərə və dağıstanlılara münasibət dəyişir. Məsələn, bir neçə gün qabaq Dudayevin oğlu Latviyada həbs olunub. Həbsin səbəbi onun rus kəşfiyyatından qaçan çeçenlərin xarici ölkələrə səfər edə bilmələri üçün Latviya pasportları aparması olub. O indiyə qədər niyə tutulmurdu? Çünki artıq siyasət dəyişib. Bundan başqa Kerri və Obama Bostondakı partlayışın araşdırılmasına, Rusiya kəşfiyyatının yardımlarına görə Putinə təşəkkür etdilər. Belə görünür ki, ABŞ Şimali Qafqazdan tamamilə çəkilir və dəstək verdiyi qüvvələr bundan sonra bu dayaqdan məhrum olacaqlar. Rusiya Şimali Qafqazda artıq öz siyasətini yürüdə biləcək. Cənubi Qafqazda isə ABŞ, Türkiyə və Rusiyanın maraqları birgə təmin ediləcək.\n- ABŞ-la Rusiya arasında Azərbaycanla bağlı hansı danışıqlar aparıla bilər?\n- Hazırda Cənubi Qafqazla da bağlı ciddi müzakirələr gedir. Mətbuatda tez-tez belə fikirlər səslənir ki, vaxtıyla Azərbaycanın hazırkı hakimiyyəti iqtidara gələndə ABŞ, Türkiyə və Rusiya onu dəstəkləyib. Indi bu üç dövlət aralarında kompromat müharibəsinə başlayıblar. Istisna deyil ki, Cənubi Qafqazla bağlı ABŞ-la Rusiya bir razılığa gələcəklər. Bu razılaşma belə ola bilər ki, regionumuzda Türkiyə, ABŞ və Rusiyanın milli maraqları təmin edilsin. Yəni bu üç dövlətdən heç biri təkbaşına Cənubi Qafqaza nəzarət etməyəcəklər. Proseslərin sonrakı gedişini izləmək lazımdır. Hələlik baş verənlərin konkret nəylə bitəcəyini söyləmək olmaz.\n- Iran ətrafında maraqlı proseslər baş verməkdədir. Iran bu günlərdə fars körfəzində hərbi təlimlər keçirib. Eyni zonada ABŞ da 41 ölkənin iştirakı ilə təlimlər reallaşdırıb. Baş verən prosesləri necə dəyərləndirirsiniz?\n- Bu, sözsüz ki, güc qarşıdurmasıdır. ABŞ Irana öz gücünü göstərir. Iran isə addımları ilə döyüşsüz təslim olmayacağını bəyan edir. Bu iki dövlət arasında vəziyyət kövrək olaraq qalır. Digər tərəfdən Iranla müharibə başlasa, bu region üçün böyük fəsad gətirəcək. Baş verə biləcəklərdən ən çox ziyan çəkən Azərbaycan ola bilər. Bir müddət əvvəl Rusiyanın Şimali Qafqaza qoşun yığmasının şahidi olduq. Rusiyanın narahatçılığının bir qismi də Iran ətrafında baş verənlərə yönəlmişdi. Bu müharibədə nüvə silahından belə istifadə oluna bilər. Ona görə hazırda Kerri ilə Lavrovun, daha sonra isə Putinlə Obamanın danışıqları önəmlidir. Iranın taleyi bu danışıqlardan asılı olacaq.\n- Regionumuzda baş verən maraqlı proseslərdən biri də Azərbaycanla Iran ətrafında baş verənlərdir. Ramiz Mehdiyevin Irana səfəri və orada Qərb əleyhinə bəyanatlar verməsindən dərhal sonra azərbacanlı alim həbs olundu. Bu bir təsadüf idimi? Iran bu addımları ilə hansı mesajları vermək istəyir?\n- Azərbaycanla Iran və ya Qərb əlaqələri rəsmi Bakıdan asılı deyil. Azərbaycan hakimiyyəti hazırda iqtidarda qalması uğrunda mübarizə aparır. Ona görə bu vəziyyəti görən və bilən Iran Azərbaycanın səmimiliyinə inanmır. Iran anlayır ki, Azərbaycan hazırda Tehranı neytrallaşdırmağa çalışır. Eyni zamanda Qərb, ABŞ, Rusiya Azərbaycanın hansı oyun apardığını və nəyin uğrunda mübarizəyə girişdiyini gözəl bilir. Bəlkə də bu dövlətlər öz planlarında regionun gələcəyini yazıb və ortalığa qoyublar. Sadəcə olaraq biz bu planı hələlik oxuya bilmirik. Biz deyure müstəqilik, amma defakto görün neçə qüvvədən asılıyıq. Azərbaycanın yerləşdiyi region olduqca həssasdır. Ona görə Azərbaycan tarixdə çox əzablar görüb. Yalnız Rəsulzadənin dövründə Azərbaycan qısa müddət müstəqil olub. Bundan əvvələr Azərbaycan müxtəlif imperiyaların tərkib hissəsi olub.\n- Ümumiyyətlə, Azərbaycanın konfidensial danışıqlarının mətbuata çıxarılması Ramiz Mehdiyevin səfərində olduğu kimi Elmar Məmmədyarovun Israilə səfəri zamanı da baş vermişdi. Düzdür, Azərbaycan tərəfi Iran mətbuatının yazdıqlarını sonradan təkzib etdi. Amma bununla belə bu halların dəfələrlə təkrarlanması nəyin görsənişidir?\n- Bu tendensiya xarici dövlətlərin bizimlə hesablaşmamağını göstərir. Iran bizimlə hesablaşmır və Azərbaycanın tam anti-Qərb siyasətinin mümkünlüyünə inanmır. Israilə gəlincə isə Tel-Əviv Azərbaycandan tam istifadə etmək niyyətindədir. Israil Azərbaycanın Iranla normal münasibətlərdə olmasını istəmir. Israilin marağındadır ki, Iranla rəsmi Bakının münasibətləri gərgin olsun. Bu Azərbaycanın deyil, Israilin marağıdır. Indi baxın Azərbaycan maraqlarına nə dərəcədə sahib çıxa bilir.\n- Saakaşvili Azərbaycana budəfəki səfərində də Rusiyanın ünvanına sərt bəyanatlar səsləndirdi. Ötən səfəri zamanı səsləndirdiyi fikirlər hakimiyyətin böyük narahatlığına səbəb olmuşdu. Sizcə, Gürcüstan prezidentinin bu israrı nədən xəbər verir? Nədən o, hər dəfə məhz Azərbaycandan Rusiyaya mesajlar ünvanlayır?\n- Saakaşvili Amerikanın əleyhinə bəyanatlar verməyə qorxur. Saakaşvilinin hakimiyyətdən getməsində ABŞ-ın rolu oldu. Bunun da öz səbəbləri var idi. Bu məsələdə Rusiya ilə ABŞ-ın mövqeyi üst-üstə düşdü. Saakaşvili sadəcə olaraq əvvəlki siyasi kursuna uyğun olaraq Rusiyanı hədəf alır və Moskvanın əleyhinə bəyanatlar verir.\n- Ərdoğan Bəşər Əsədi qəssab prezident adlandırıb və bildirib ki, Əsədin ölümü əzablı olacaq. Ərdoğan Əsədin Qəddafinin taleyini yaşayacağını düşündüyünü də gizlətməyib. Regionun nüfuzlu dövləti tərəfindən belə bir sərt açıqlama necə yozulmalıdır?\n- Ərdoğan çox haqlı olaraq Əsədi qəssab adlandırıb. Əsədin oynadığı siyasi oyun suriyalıların həyatı bahasına baş verir. Əsəd gərək əvvəlcədən anlayardı ki, Qərb onun hakimiyyətinin getməsini istəyir və Rusiya ilə Çin onu iqtidarda saxlaya bilməz. Rusiyaya gəldikdə isə dərin düşündükdə Moskvanın maraqları Əsədlə deyil, ABŞ-la üst-üstə düşür. Əgər Rusiya keçmiş sovet ittifaqı olsaydı, sona qədər Əsədin arxasında dayanardı. Amma Əsəd onu hesaba almayıb ki, SSRI çöküb. Əsəd hələ də bu reallığı başa düşməyib. Əsəd hazırda nə qədər qəribə də olsa, Rusiya və Irana arxalanaraq, xalqı qırğına verir.\n- Maraqlı proses ondan ibarətdir ki, diktatorlar bir-birinin ardınca hakimiyyətdən getsələr də, heç biri sələfindən nümunə götürmür. Hər bir diktator sona qədər dəyişikliklərə müqavimət göstərir və Qərbə qarşı bəyanatlar səsləndirir?\n- Son zamanlar devrilən diktatorlardan Hüsnü Mübarəki ayırmaq lazımdır. Çünki o, Qəddafi və hazırda Əsəd kimi qan tökməyib. Hüsnü Mübarəkin situasiyasında ABŞ əvvəlcə onun hakimiyyətdə qalmasında maraqlı idi. Amma sonradan ölkədə stabilliyə təhlükə yarandığından başqa yol tutuldu. Misirdə elə vəziyyət yarandı ki, hakimiyyəti güc yolu ilə saxlamaq mümkün olmadı. Ona görə ABŞ “müsəlman qardaşları” ilə əməkdaşlıq etdi. Liviyada isə durum tam başqa cür idi. Qəddafi vaxtı ilə ABŞ-ın sərnişin təyyarəsini vuran zaman buna görə nə zamansa cavab verəcəyini bilməli idi. Qəddafi ABŞ-la bir müddət əməkdaşlıq etsə də, onun yürütdüyü siyasət sonunun bu cür olmasına gətirib çıxardı.\n- Diktatorların zamanında reallıqları anlaya bilməməsi və sona qədər mübarizə aparmaq niyyəti nədən irəli gəlir?\n- Görünür diktatorlar da “ümid sonuncu ölür” prinsipini əsas götürürlər. Onlar ümid edirlər ki, hakimiyyətdə qalacaqlar. Bu avtoritarların, diktatorların xislətidir.\n- Azərbaycan kifayət qədər gərgin bir dönəmə qədəm qoyur. Beynəlxalq təşkilatlar Azərbaycanda ölkədə real islahatlar keçirilməsini tələb edirlər. ABŞ Dövlət Departametinin son hesabatında, dövlət katibinin müavini Melianın, Avropa Birliyinin komissarı Fülenin səfəri zamanı Azərbaycan sərt tənqid olunub. Son zamanlar Azərbaycana beynəlxalq diqqətin artması hansı perspektivlər vəd edir?\n- Azərbaycan daxilində siyasi qüvvələr anlaşıqlıq göstərməlidirlər. Bu bir reallıqdır ki, Azərbaycanda xarici qüvvələrin razılığı olmadan qalmaq mümkün deyil. Ona görə bu xarici faktorlar nəzərə alınmalı və onlarla uzlaşılmalıdır. Əsas odur ki, ölkədə stabilik olsun və seçkilər də normal şəraitdə keçirilsin.\n- ABŞ səfiri mətbuata açıqlamasında Qarabağ probleminin həllinə dair müəyyən fikirlərlə çıxış edib. O, bildirib ki, dövlətlər problemin həllində razılığa gəlməlidirlər. Eyni zamanda səfir “xalq diplomatiyasının” aktivləşdirilməsinə də eyham vurub. Bu mövqeyi necə qiymətləndirmək olar?\n- Bəlkə də indiki mərhələdə “xalq diplomatiyasına” ehtiyac var. Çünki ermənilərin də danışıqlar prosesində və davranışlarında müəyyən dəyişikliklər var. Məsələn, ermənilər bir jest edərək bu il Şuşada hərbi parad keçirmədilər. Bəlkə də erməniləri başa salıblar ki, danışıqlar yolu ilə problemi həll etmək olar. Rusiya ilə ABŞ-ın əməkdaşlığı Qarabağ problemini hazırkı mərhələdə həll edə bilər. Mən bunu mətbuata heç zaman deməmişəm. 1999-cu ildə biz Ermənistanla saziş imzalamağa yaxın olarkən, bu təşəbbüsün arxasında ABŞ dayanmamışdı. Bu, Azərbaycanın təşəbbüsü idi. O zamankı dövlət katibi Madlen Olbraytla əlaqə saxlasaq da, o münaqişə tərəflərinin danışıqlarında iştirak etmədi. Nəticədə Ermənistan parlamentində atışma baş verdi və danışıqlar Rusiya tərəfindən pozuldu. Amma hazırda danışıqlarda ABŞ aktiv mövqe nümayiş etdirir və bu müəyyən ümidlər yaradır.\nАвтор: Adil Irshadoqlu - Aliyev на 5/10/2013\nŞuşa həbsxanasındakı məhbusları son dəqiqədə azadlığa kim buraxdı?\nŞuşanın işğalı ilə bağlı ANS-in silsilə süjetləri davam edir. 1992-ci il mayın 7-si tarixində baş verən bir məqama diqqəti çəkmək istəyirik. Həmin gün Ermənistan qoşun hissələri küçə döyüşlərinin ola biləcəyindən ehtiyatlanaraq küçələrdə açıq şəkildə hərəkət etməyə cürət etmirdi. Amma sonradan şəhərin boş olduğuna əmin olan Ermənistanın hərbi qüvvələri iki gün sonra Şuşa şəhəri üzərində qələbələrini bayram etməyə başlamışdılar.\nŞuşanı müdafiə edən üç tankçıdan biri Albert Aqarunov. Əlbəttə, onun işi müsahibə vermək deyildi, o müsahibə verməyi düşmənin dərsini vermək qədər mükəmməl bilmirdi.\nMayın 8-i Şuşaya girən erməni tankını da Albert belə məhv edəcək, sonra özü də məhv olacaqdı. Amma hələ yaşamaq və döyüşmək üçün ixtiyarında 1 gün daha var. Hələ mayın 7-sidir. Ermənilər gecə saat ikiyə işləmiş artilleriya silahlarından atəş açmaqla hücuma keçəcəklər, bunu isə nə Albert bilir, nə də onun döyüşçü yoldaşları. Bunu heç ölkənin başında duran birinci şəxs də bilmir. Bilsəydi, ali baş komandan Yaqub Məmmədov mayın 7-si səhər saat 9-da Ter Petrosyanla görüş üçün İran prezidenti Rəfsəncaninin kabinetində olmazdı, səngərdə, ən pis halda əmr vermək üçün kabinetində olardı. Amma o, Rəfsəncaninin kabinetində düşmən tərəfi ilə danışıqlar aparır, atəşkəslə bağlı hansısa sənədə imza atır. Maraqlıdır ki, danışıqlar mayın 7-dən 8-nə keçən gecə də davam edib. Görünür, bu da Arkadi Ter Todevosyanın “Dağlarda toy əməliyyatı”nın tərkib hissəsi idi. Ermənistan prezidentini Azərbaycan prezidenti ilə üçüncü bir ölkədə danışıqlar stolu arxasında oturtmaqla meşə tülküsü öz ovunu tora salmağı bacarır. Danışıqlardan çox yox, cəmi üç saat sonra erməni tərəfi Şuşaya hücuma keçəcək. Bunun üçün artıq əngəllər də aradan qaldırılır. Hansısa mötəbər qonağın gəlişi adı altında Şuşa -Stepanakert yolu minadan təmizlənir. Ya da əvvəldən təmizləndiyi halda, ortaya belə bir şayiə buraxılır.\nŞuşa döyüşçüsü Azay Kərimov: “Mayın 7-si həmin minalanmış ərazi ilə Qırmızı Xaçın nümayəndəsi gəlib qayıtmışdı. Hələ Turşsuda onlara yemək-içmək də verilmişdi”.\n1992-ci ilin mayında Şuşanın İcra başçısı Nizami Bəhmənov: “Şuşanın taleyi həmin o əmrlə bağlıdır. Məhkəmə prosesində Elbrus Orucov təsdiq elədi. Şahin Musayev tərəfdən əmr verilib, Rəhim Qazıyev tərəfdən təsdiq olunub”.\nHər halda, mayın 7-si Şuşa təslimə tam hazır idi. 1 gün sonra Şuşanın bütün maddi-mənəvi sərvətləri ermənilərə qalacaq. Bəs Şuşa banklarına Şuşanın müdafiəsi üçün ayrılmış milyonlarla manat necə? Hansı ki, ANS-in əməkdaşları Şuşaya gedərkən o pulun üstündə, necə deyərlər, yatıb getmişdilər.\nQarabağ müharibəsini lentə alan jurnalist Vahid Mustafayev: “Aprel ayında biz yolda bir maşın tutmuşduq. Bu yük maşını idi. Onun kuzasında Şuşaya getmişdik. Bu yük maşını ilə 15 milyon Şuşaya aparıldı. Biz bunu çəkmişik. Mən və Mirşahin bu pulun üstündə uzanıb Şuşaya girmişik. Yəni, fiziki olaraq bu pul vardı. Hansısa kağız üzərində avizo deyildi”.\nO pulların aqibəti necə oldu? Bəs Şuşa həbsxanasındakı bu məhbusların aqibəti necə? Onları son dəqiqədə azadlığa kim buraxdı? Bəs Şuşanın azadlığını itirməsinə neçə saat, neçə dəqiqə qalır? Bunu və başqa məqamları sabah - Şuşanın işğal günündə əhatə etməyə çalışacağıq.\nАвтор: Adil Irshadoqlu - Aliyev на 5/07/2013\nQARABAĞ MÜNAQİŞƏSİ HƏLL EDİLMƏYƏCƏK ?\nİsveçrədə yerləşən analitik mərkəz sensasion bəyanatla çıxış edib\nDağlıq Qarabağ münaqişəsinin həll olmasına nə mane olur? ANS PRESS Sürixdə yerləşən İsveçrə Federal Texnologiya İnstitutunun Təhlükəsizlik və Beynəlxalq Əlaqələr Şəbəkəsinin hazırladığı analitik hesabatın bəzi hissələrini təqdim edir.\nDağlıq Qarabağ münaqişəsinin mürəkkəbliyi regiondakı əsas oyunçuların güc siyasətinin xarakteri üzündən dərinləşir. Xarici oyuncular 3 qrupa bölünə bilər:\n1. Yaxşı imkanı olan, ancaq dəyişikliyi arzulamayanlar (Rusiya, ABŞ)\n2. Dəyişikliklər etməyə hazır olan, ancaq yaxşı mövqeyə malik olmadığı üçün bunu edə bilməyənlər (Türkiyə, İran)\n3. Qarabağ münaqişəsinin həlli prosesinə tövhə vermək iqtidarında olmayanlar, meyilli olmayanlar (Avropa Birliyi, Gürcüstan).\nRusiya öz nüfuzundan münaqişənin əvvəlində istifadə edib və ATƏT-in Minsk qrupu çərçivəsində həmsədrlik prosesini inhisara alıb.\nRusiyanın həmsədr kimi mövqeyi birbaşa münaqişəyə bağlılığı ( Ermənistanın təhlükəsiziliyini təmin edən, həm də aparıcı vasitəçi kimi) üzündən birmənalı sayıla bilməz.\nErmənistanla sıx əməkdaşlıq Rusiyaya Türkiyə və İranla müqayisədə Cənubi Qafqazda stateji və iqtisadi dayaqlar verir. Öz güclü hərbi mövcudluğundan əlavə, Rusiya eləcə də Ermənistanın əsas infrastrukturunda fəal sərmayəçilərdəndir. Xüsusilə energetika, metallurgiya, telekommunikasiya və bank sektorunda. “Status-kvo”da istənilən dəyişiklik Rusiyanın təhlükəsizliyi və regiondakı starateji energi maraqları üçün üçün əlverişsizdir.\nQarabağ münaqişəsinin həlli Rusiyanın regiondakı mövqeyini zəiflədəcək və Ermənistanın Azərbaycanla əməkdaşlıq etməsi üçün alternativ imkan yaradacaq. Bu yolla da Rusiyanın müəyyən sahədə, xüsusilə qaz nəqlində monopoliyasını dağıdacaq.\nABŞ münaqişəyə ATƏT-in Minsk qrupunun həmsədri kimi cəlb edilib. Ancaq Dağlıq Qarabağ münaqişəsinin sülh yolu ilə həllinə nail olmaq üçün Rusiyadan fərqli olaraq çox məhdud nüfuza və maraqlara sahibdir. Azərbaycanla böyüyən iqtisadi əməkdaşlığa, habelə Ermənistanla yaxşı əlaqələrə baxmayaraq, Dağlıq Qarabağ münaqişəsi ABŞ-ın ikinci dərəcəli maraqları siyahısındadır.\nSovet İttifaqının dağılmasından sonra Türkiyə Qafqazda öz nüfuz dairəsini genişləndirir. O, Azərbaycan və Gürcüstanla iqtisadi əməkdaşlıq və təhlükəsizlik sahəsində tərəfdaşlıq qurub. Ermənistanla isə Qarabağ münaqişəsinə cavab olaraq 1993-cü ildən sərhədlərini bağlayıb.\nTürkiyənin "erməni soyqırımı" məsələsi və Qarabağ münaqişəsi üzündən Ermənistanla tikanlı münasibəti Türkiyənin Cənubi Qafqazda dominant qüvvəyə çevrilməsi yolundakı maneədir. Buna görə, Türkiyə Minsk qrupu çərçivəsində həmsədr roluna israr edir. Onun hegemonluq cəhdlərini, Ermənistanla problemli münasibətlərini və Azərbaycanla sıx iqtisadi və hərbi əməkdaşlığını, münaqişə konteksində Azərbaycanın siyasətinə meyilli olmasını nəzərə alaraq Türkiyənin həmsədr kimi yaxşı mövqeyi olmadığını demək olar.\nİranın Ermənistanla get-gedə möhkəmlənən iqtisadi əlaqələrinə və əvvəllər vasitəçilik etmək cəhdlərinə baxmayaraq, bu ölkənin adıçəkilən münaqişə ilə bağlı nisbətən passiv mövqeyi olub. Tehran dəfələrlə münaqişənin həlli prosesində vasitəçi olmağa hazır olduğunu ifadə etsə də, bu, nəticəsiz qalıb. Onun Azərbaycan və ABŞ-la gərgin münasibəti, eyni zamanda Rusiyanın nüfuzu dairəsinə ehtiyatlı yanaşması İranın Dağlıq Qarabağ münaqişəsində vasitəşilik perspektivlərini məhdudlaşdırır.\nAvropa Birliyinin əvvəlki kimi münaqişənin nizamlanması istiqamətindəki cəhdləri marginal xarakter daşıyır. Avropa qonşuluq siyasəti fəaliyyət planına baxmayaraq, AB regiondakı sülh prosesdə yenə də passiv və fəaliyyətsizdir.\nGürcüstana gəldikdə isə, bu ölkə bilavasitə qonşu kimi münaqişənin həllinə kömək edə bilməz və bunu istəmir. Gürcüstan-Azərbaycan iqtisadi tərəfdaşlığı hər iki ölkənin öz ərazi bütövlüyü ilə bağlı narahatlığı və Rusiyanın Cənubi Qafqazdakı dominantlıq təhlükəsi üzündən möhkəmlənir.\nErmənistanın regional layihələrdən kənarda qalması nəticəsində Gürcüstan nəinki enerji layihələrdən faydalanır, eləcə də özünü bir çox beynəlxalq təşəbbüslər üçün regional mərkəz kimi səciyyələndirir.\nXarici oyunçular könülsüz, qabiliyyətsiz olsalar da, Dağlıq Qarabağ münaqişəsi ətrafındakı geosiyası kontekstə təsir etməkdə davam edir. Problemin mürəkkəbliyi, bu məsələdə oyunçuların mövqelərinin üst-üstə düşməməsi və regional güclərin geostrateji maraqları kimi amillərin birləşməsi Dağlıq Qarabağ münaqişəsini həlledilməz edir.\nİKİLİ STANDARTLAR VƏ QARABAĞ MÜNAQİŞƏSİ\nKeçən həftə tez-tez müşahidə etdiyimiz hadisələrdən daha biri baş verdi. Söhbət demokratik dəyərləri və beynəlxalq hüququn “tərəfdarı” olan avropalı parlamentarilərin “Dağlıq Qarabağ Respublikası”nın “prezidenti” Bako Saakyanla görüşməsindən gedir. Amma Avropa İttifaqı-Ermənistan dostluq qrupunun üzvləri ilə görüş Xankəndində deyil, qondarma qurumun İrəvandakı “nümayəndəliyi”ndə baş tutmuşdu. Nümayəndə heyəti sonradan Dağlıq Qarabağa da baş çəkib.\nDağlıq Qarabağla Cənubi Osetiya və Abxaziyanın fərqi nədir?\n“Armtoday”ın yazdığına görə, görüşdə Dağlıq Qarabağ münaqişəsi, regional proseslər və “DQR” ilə Avropa İttifaqı arasında münasibətlərin perspektivləri müzakirə edilib. B.Saakyan Avropa İttifaqı ilə münasibətlərin inkişafının, Avropanın müxtəlif qurumlarla, o cümlədən Avropa Parlamenti ilə əlaqələrin dərinləşdirilməsinin qondarma qurumun “xarici siyasəti”ndə əhəmiyyətli istiqamətlərdən biri olduğunu qeyd edib. Hər iki tərəf bu istiqamətdə iş aparmaq üçün zəruri imkanlardan yararlanmağın əhəmiyyətini vurğulayıb. “DQR” ilə Avropa İttifaqı arasında münasibətlərin perspektivləri”nın müzakirə edilməsi əslində seperatçıları dəstəkləmək anlamına gəlmirmi? Əlbəttə ki!\nAdını demək olar ki, hər gün çəkdiyimiz Birləşmiş Millətlər Təşkilatı, Avropada Təhlükəsizlik və Əməkdaşlıq Təşkilatı, Aİ, Avropa Şurası, İslam Konfransı Təşkilatı Azərbaycan torpaqlarının Ermənistan tərəfindən işğal olunduğunu bəyan edib. Dünyada sülh və sabitliyin qorunması üçün əsas qurum hesab olunan BMT-nin Təhlükəsizlik Şuranının dörd qətnaməsi münaqişədə kimin haqlı olduğunu açıq şəkildə ortaya qoyur. Üzlərini beynəlxalq hüququn “tərəfdarı” kimi təqdim edən avropalılar, ümumilikdə Qərb yaxşı yaxşı başa düşür ki, separatçılarla istənilən görüş onların dəstəklənməsi anlamına gəlir. Təasadüfi deyil ki, Dağlıq Qarabağdakı seperatçı rejim də bu kimi nümayəndə heyətlərinin işğal olunmuş bölgəyə səfərlərindən istifadə edir və “müstəqil ölkə” görüntüsünü yaratmağa çalşırlar.\nQonşumuz Gürcüstanın da torpağı işğal olunub. Dağlıq Qarabağdan fərqli olaraq Abxaziya və Cənubi Osetiya Rusiya tərəfindən, həmçinin Moskvanın təzyiqi ilə bir neçə ölkə tərəfindən tanınıb. Təbii ki, dünya birliyi bu tanınmanı qəbul etmək istəmir. O da məlumdur ki, Dağlıq Qarabağ ilə Cənubi Osetiya və Abxaziyanın işğalına Qərbin münasibəti eyni deyil. Məsələ burasındadır ki, Abxaziya və Cənubi Osetiyaya Avropa Parlamentinin, yaxud da digər beynəlxalq təşkilatların üzvləri səfər etmir, seperatçıların rəhbərliyi ilə görüşmürlər. Yaxud da hansısa ölkə parlamentinin deputatları Dağlıq Qarabağdan fərqli olaraq Cənubi Osetiya və Abxaziya parlamentlərinin üzvləri ilə dostluq qrupu yaratmırlar. Elə isə Dağlıq Qarabağ münaqişəsi ilə Cənubi Osetiya və Abxaziya münaqişələri arasında hansı fərq var? Hər iki halda ortada işğal faktı var və işğalın arxasındakı ölkələr də məlumdur. Təbii ki, məsələ xristian təəssübkeşliyindədir.\nDağlıq Qarabağ münaqişəsində islamafobiya amili...\nYenə də Gürcüstan nümunəsində, eləcə də yaxın tarixin bir sıra hadisələrində bu məsələyə diqqət yetirmək istəyirik. Əminliklə söyləmək olar ki, Abxaziya və Cənubi Osetiya xristian ölkəsi olan Rusiya tərəfindən deyil, hansısa müsəlman ölkəsi tərəfindən işğal olunsaydı, Gürcüstanın ərazisi çoxdan işğaldan azad olunmuşdu. Gürcüstan məsələsində Rusiya amili ortada olduğundan məsələnin mahiyyəti bir qədər dəyişir. 1990-cı ildə Küveytin İraq tərəfindən işğalını yada salaq. 1991-ci ildə Bəsrə körfəzi müharibəsinin gedişində koalisiya qoşunları (NATO ordusu və Bəsrə körfəzi sahili dövlərlərin ordusu) tərəfindən İraq orduları məğlub edilir və Küveyt azad olunur. Təbii ki, hücum barədə BMT Təhlükəsizlik Şurası sanksiya vermişdi. NATO-ya qarşı qoyulacaq hər hansı bir iddia da yox idi. Çünki, ortada işğal faktı var idi və bu faktı aradan qaldırmaq lazım idi. Amma İraqın yerində Fransa, yaxud İngiltərə olsaydı, BMT-nin yenə də eyni qərarı verəcəyini gözləmək olardımı? İki il öncə isə Liviyaya hərbi müdaxilə barəsində BMT Təhlükəsizlik Şurasının qətnaməsi də saatlar sonra icra edilməyə başlanıldı. İndiki halda Azərbaycanın dünya birliyi tərəfindən tanınmış ərazisi Ermənistan tərəfindən işğal olunubsa və işğal faktının aradan qaldırılmasını BMT Təhlükəszilik Şurası 4 qətnaməsi ilə tələb edirsə, qətnamələr niyə yetirilmir. Qərbdə inkarolunmaz bir xristian təəssübkeşliyi var və Dağlıq Qarabağ münaqişəsində də, xristian nümayəndə heyətlərinin Dağlıq Qarabağa səfərlərində də özünü göstərir.\nİkili standartlar Qarabağ münaqişəsinin həllinə imkan vermir\nDağlıq Qarabağ münaqişəsinin həllinə maneə olan əsas amil kimi ikili standartların tətbiq olunduğu da rəsmi Bakı tərəfindən dilə gətirilib. Azərbaycan Prezidenti İlham Əliyev də dəfələrlə beynəlxalq təşkilatları Qarabağ münaqişəsilə bağlı ikili standartlarla işləməkdə ittiham edib. Həmin çıxışlardan birini yada salaq:"BMT Təhlükəsizlik Şurası Dağlıq Qarabağın işğalı ilə bağlı dörd qətnamə qəbul edib. Onların heç biri 20 ildir ki, icra edilmir. Necə ola bilər ki, hansısa başqa məsələ ilə bağlı qətnamə qəbul edilir və bir gün ərzində dərhal icra edilməyə başlayır, amma bizə gəldikdə 20 ildir ki, məsələ həllini tapmır və biz ancaq məsələnin sülh yolu ilə həll edilməsini eşidirik. Nəyə görə? Ona görə ki, ikili standartlar var. Əfsuslar olsun ki, dünyada mövcud olan ikili standartlar, ikili yanaşma məsələnin həllinə imkan vermir".\nTəəssüf doğuran məqam odur ki, bəzi Qərb dövlətləri, xüsusilə, ATƏT-ə üzv olan dövlətlər, beynəlxalq təşkilatlar, elə həmsədr dövlətlər də son zamanlar iyirmi birinci əsrdə dünyada gedən prosesləri təhlil edərək bu münaqişəyə özlərinin qurub yaratdıqları beynəlxalq hüquq çərçivəsində yanaşırlar. Müxtəlif yollarla Ermənistan tərəfini dəstəkləmək, onunla müxtəlif gizli danışıqlar aparmaq, müxtəlif təkliflər vermək, müxtəlif nazirləri bir yerə yığıb protokollar imzalatmaq ümumi işə, yəni Dağlıq Qarabağ münaqişəsinin həllinə kömək etmir. Qərb çox yaxşı başa düşür ki, Ermənistan münaqişəyə görə məsuliyyət daşıyır və cavab verməlidir. Məhz bu yanaşma qəti şəkildə ortaya qoyulması ilə münaqişənin həllinə də asanlıqla nail olmaq olar. “Siz razılaşın, biz də dəstəkləyək”, - çağırışı isə münaqişəni həll etmək deyil, işğalçı Ermənistanın qol-qanad açmasına hesablanıb.\nDünyanın bir sıra bölgələrindəki münaqişələrə aktiv şəkildə qatılan NATO-nun ikili standartlardan çıxışı Dağlıq Qarabaş münaqişsində də özünü göstərir. NATO-ya üzv dövlətlərin maraqlarını qorumaq üçün qurum istədiyi zaman hədəf dövləti nüvə və kimyəvi silah əldə etmək istədiyini, beynəlxalq terrorizmə dəstək verdiyini iddia edərək bu dövlətlərə qarşı hərbi əməliyyatlar təşkil edə bilir. Nəticədə isə işğal edilən dövlətlərin əslində nüvə silahı olmadığı və beynəlxalq terrorizmə dəstək verəcək gücdə olmadığı bəlli olur.\nQərb Əfqanıstandakı işğalçı qüvvələr üçün tranzit ölkə olan Azərbaycan ilə əməkdaşlıq edən NATO, faktiki olaraq bunun ərazi bütövlüyünün təmin edilməsi üçün müxtəlif maneələr yaratmaqdadır. Ermənistan Azərbaycan torpaqlarının iyirmi faizi 20 ildən artıqdır ki, işğal altında saxlayır, amma NATO ona qarşı hətta iqtisadi və siyasi sanksiyalar belə tətbiq etmək istəmir, əksinə bu ölkə ilə əməkdaşlığını genişləndirir və dəstək olur. Beləliklə də, Qərb dövlətlərinin və NATO-nun bu məsələ ilə bağlı ikili standart həyata keçirməsi beynəlxalq aləmdə yaşanan ədalətsizliyin, beynəlxalq hüquqdakı çatışmazlıq və problemlərin hələ davam etdiyini göstərir.\nDemokratik dəyərlərin pərdələdiyi çirkin maraqlar\nİkili standartlar təkcə Dağlıq Qarabağ ilə bağlı deyil, Qərbin demokratiyaya “sadiqliyi”ndə də özünü göstərir. Qərbdən demokratiya ilə bağlı səslənən bəyanatlar dünya ictimaiyyətində şübhələri hər keçən gün daha da artırır.\nŞübhələnmək üçün də kifayət qədər əsaslar var. Fevral ayının 18-də Ermənistanda keçirilən prezident seçkilərinin hansı formada keçirildiyi barədə əlavə danışmağa ehtiyac yoxdur. Xalqın səslərinin oğurlandığı, Sarkisyanın isə Moskva tərəfindən təyin edildiyi Qərbin gözü qarşısında baş verdi. Amma Qərbin müşahidə missiyası “xırda qüsurların olmasına baxmayaraq, seçkiləri irəliyə doğru atılmış addım” kimi dəyərləndirdi. Azərbaycanla bağlı isə balaca bir bəhanə axtarırlar ki, hakimiyyətin demokratiyaya “arxa çevirdiyini” dünyaya car çəksinlər. Bu gün Yaxın Şərqdə devrilən hakimiyyətlər son vaxtlara kimi bir Qərbin əsas müttəfiqləri idi. Amma birdən-birə həmin hakimiyyətlər “antidemokratik” oldular. Qərbin nə düşünməsindən asılı olmayaraq, əminliklə söyləmək olar ki, Qərbdə insan haqları heç də Azərbaycandan yaxşı qorunmur. Dağlıq Qarabağa seperatçılarına baş çəkən avropalı deputatların demokratik dəyərlərə, beynəlxalq hüquqa “sadiqliyi” də onların çirkin maraqlarından kənara çıxmır.\nАвтор: Adil Irshadoqlu - Aliyev на 5/06/2013\n" DAĞLIQ QARABAĞDA MÜHARİBƏ HƏR AN BAŞLAYA BİLƏR "\n“Rusiya-Azərbaycan münasibətlərinin soyuqlaşmasının ən başlıca səbəblərindən biri Azərbaycanın Ermənistan tərəfindən işğal olunan ərazilərini müharibə yolu ilə geri qaytarmaq istəməsidir”. Bu fikirləri APA-nın Moskva müxbirinə açıqlamasında Rusiya İslam Komitəsinin sədri, politoloq Heydər Camal bildirib.\nOnun sözlərinə görə, Rusiya-Azərbaycan münasibətləri bu vaxta kimi də o qədər yaxşı olmayıb: “Son vaxtlar isə münasibətlər daha da soyuqlaşıb. Bunun səbəbləri bir sıra faktorlarla bağlıdır. Belə ki, ABŞ-ın Əfqanıstandan qoşunlarının Azərbaycan ərazisindən keçməklə çıxarmaq niyyəti, Azərbaycanın Ermənistan tərəfindən işğal olunan Dağlıq Qarabağ və ətraf rayonların müharibə yolu ilə azad etmək istəməsi və bu istiqamətdə NATO və İsrailin Azərbaycana mümkün qeyri-formal dəstək verməsi iki ölkə arasında münasibətləri soyuqlaşdırıb. Bütün bunlar rəsmi Moskvanın regionda təsir imkanlarını məhdudlaşdırır, bir sözlə əlini qolunu bağlayır. Və imkan vermir ki, Moskva Ermənistanı və Azərbaycan torpaqlarının ermənilər tərəfindən işğalını hərbi yolla müdafiə etsin”.\nHeydər Camal yaxın vaxtlarda müharibənin başlanma ehtimalının da yüksək olduğunu söyləyib: “Dağlıq Qarabağda müharibə hər an başlaya bilər. Azərbaycan tərəfi danışıqların heç bir nəticə vermədiyini görüb öz torpaqlarını müharibə yolu ilə işğaldan azad etmək istəyir”.\nBostonda törədilən terror aktının ABŞ-ın Qafqazla bağlı planları ilə bağlı olması ehtimalını dəyərləndirən politoloq bildirib ki, terrorda milliyyətcə çeçen olan Tsarnayev qardaşlarının adının hallanması təsadüf deyil: “Bu terror Federal Təhlükəsizlik Bürosunun professional əməkdaşları tərəfindən törədilib. İlk əvvəl baş verən terrorun “Əl-Qaidə”nin üzərinə yıxmaq planı boşa çıxıb. Buna Obama özü buna imkan verməyib. Daha sonra anti-Rusiya variantı seçilib. Çeçen Tsarnayev qardaşları variantı həyata keçirilib. Bu variantın seçilməsinin səbəbləri isə yaxın gələcəkdə məlum olacaq”.\nH. Camal Azərbaycan-İran münasibətlərini də şərh edib. O, iki ölkə arasında münasibətlərin gərgin olduğunu, buna səbəb isə Azərbaycanın İsraillə sıx əməkdaşlıq əlaqələrinin olduğunu söyləyib: “İran belə hesab edir ki, Azərbaycan-İsrail arasında olan sıx əməkdaşlıq bir başa İrana qarşı yönəlib”.\nАвтор: Adil Irshadoqlu - Aliyev на 5/02/2013\n“Rusiya Qarabağ münaqişəsinin həllinə məcburi olar...\nQAFQAZ İSLAM ORDUSUNUN AZƏRBAYCANA GƏLİŞİNDƏN 95 İ...\n“Mən zəng edib Ceyranın vəziyyətini ailəsinə deyən...\n" DAĞLIQ QARABAĞDA MÜHARİBƏ HƏR AN BAŞLAYA BİLƏR "...


Gender aktivisti Prezident Administrasiyası önündə aksiya keçirməyə cəhd edib - MEYDAN.TV\nAncaq Yasamal Rayon Prokurorluğu Əsgər Ağayevin məsuliyyətə cəlb edilməsilə bağlı yetərli dəlillərin olmadığını bildirərək cinayət işi üzrə icraata 2 dəfə xitam verib.\nYayımlandı: 19 Oktyabr 2021 15:23\n"Prezident həmin şəxsin arxasında durursa, o, daha böyük cinayətlər törədəcək"\nGender aktivisti Gülnara Mehdiyeva oktyabrın 19-da Prezident Administrasiyası önündə təkadamlıq aksiya keçirməyə cəhd edib.\nƏlində “Azyaşlını zorlayan niyə azaddır?”, “Əsgər Ağazadəni həbs et!” plakatları ilə aksiya keçirən aktivist bildirib ki, azyaşlı Sənay Yağmura cinsi zorakılıq göstərən şəxs 1 ildir ki, azadlıqdadır: “Prokurorluq işi araşdırmır, yuxarıdan əmr gözləyir. Azərbaycanda Prezident və Birinci vitse-prezident vəzifəsindən yuxarı heç nə yoxdur. Belə çıxır ki, Prezident İlham Əliyev azyaşlını zorlayan şəxsin arxasında dayanır. Bunu öyrənməyin yolu həmin şəxsin həbs edilməsindən keçir. Əgər həbs olunmursa, deməli, ölkənin ən yüksək vəzifəli məmurları azyaşlını zorlayanı himayə edirlər”.\nGülnara Mehdiyeva deyib ki, cinayətkarın həbs edilməməsi cəmiyyət üçün təhlükəlidir: "Onun azadlıqda qalması növbəti cinayətlərə yol açır. Nə qədər ki azadlıqdadır, hamı təhlükədir. Başqalarına qarşı da eyni şeyi edə bilər. Sənay Yağmurun mübarizəsi təkcə onun yox, bütün qadınların mübarizəsidir”.\nPolis aktivistin aksiyasına mane olub və əlindəki plakatı alıb, ardınca o, polis avtomobilinə mindirilərək ərazidən uzaqlaşdırılıb.\nSəbail Rayon Polis İdarəsinin 9-cu Polis Bölməsinə aparılan Gülnara Mehdiyeva qısa müddət sonra sərbəst buraxılıb.\nSərbəst buraxılandan sonra Meydan TV-yə açıqlama verən Gülnara Mehdiyeva bildirib ki, o sözünü demək üçün ölkədə vəzifəcə ən böyük şəxsi – Prezidenti seçib.\nOna görə də Prezident Administrasiyasının qarşısında aksiya keçirib: “Soruşurdum ki, azyaşlıya qarşı bu hərəkəti edən şəxs niyə azadlıqda olmalıdır? Bu, hamı üçün təhlükəlidir. Əgər Prezident və Vitse Prezident həmin şəxsin arxasında durursa, o, daha böyük cinayətlər törədəcək. Düşünürəm ki, bu, siyasi sifarişdir. Sənayın fəaliyyətinə görə ondan siyasi qisas alınır. Adamın həbs edilməməsinə başqa açıqlama tapa bimirəm”.\nYazarın sözlərinə görə, ekspertiza rəylərində Sənayın paltarındakı biomaterialların Əsgər Ağayevə məxsus olduğu göstərilsə də, o, həbs olunmayıb: “Hadisə günü Əsgər Ağayev Sənayın içkisinə narkotik vasitə qatıb və huşsuz halda ona qarşı zorakılıq edib”.\nSənay Yağmurun anası Zümrüd Yağmur bildirir ki, bu gün vəkilləri Zibeydə Sadıqova işlə bağlı Baş Prokurorluğun istintaq idarəsinin rəisi ilə görüşməyə gedib.\nAncaq onu idarədə heç kim qəbul etməyib: “Vəkil cinayət işinin detalları haqqında danışmaq istəyirdi. Artıq iki gündür ki guya Baş prokurorun nəzarəti altında iş araşdırılır, amma heç bir hərəkət yoxdur. Cinayətkar hələ də həbs olunmayıb”.\nAna deyir ki, getdikcə işin siyasi sifariş olduğuna daha çox inanmağa başlayır: “Yoxsa bir cinayətkar niyə bir dövlət qurumunun biabırçı vəziyyətə düşməsindən sonra da qorunsun ki?”\nHüquqşünas Fariz Namazlı deyir ki, belə işlərdə şikayətdən sonra cinayət işi başlanır.\nNövbəti mərhələdə fakt təsdiqini tapırsa, yəni təqsirləndirilən şəxs qismində cəlb edilməli şəxs müəyyən edilirsə, ona ittiham elan edilir: “Növbəti mərhələdə ekspertiza rəyi, şahid ifadələri, hadisə yerinə baxış və digər sübutlar məcmu halda yoxlanmalı və qiymətləndirilərək yekun nəticəyə gəlinməlidir”.\nHüquqşünas bildirib ki, bu işdəki istintaq sənədləri ilə tanış deyil, ancaq deyə bilər ki, istintaq keyfiyyətli iş aparmalı idi: “Təkcə ekspert rəyi ilə şəxsi həbs etmirlər. Rəy şəxsin cinsi əlaqədə olub olmadığını, bakirəliyinin pozulub pozulmadığını müəyyən edir. Başqa zorlama işlərində şəxs müqavimət göstərdikdə, tibbi ekspertiza rəyi ilə onun bədəni üzərində xəsarətlərin olub olmaması da müəyyən edilir. Bu işdə qızın ifadəsinə əsaslansaq, onun köməksiz vəziyyətdə olduğunu görə bilərik, yəni fiziki xəsarətlər olmaya bilər. Bu halda istintaq digər sübutlar müəyyən etməlidir, məsələn, oğlanın paltarında hər hansı sübut müəyyən edilirmi, qanını yoxlamaqla narkotik vasitə və ya spirtli içkidən istifadə edib etməməyi müəyyən edə bilər. Bir sözlə, istintaq keyfiyyətli iş aparmalı idi”.\nFariz Namazlı deyir ki, bu işdə müstəntiqin səhlənkarlığını görmək olur, çünki bir dəfə prokurorluq, bir dəfə də Apelyasiya Məhkəməsi icraata xitam verilməsinə dair qərarı ləğv edib və işi yenidən araşdırmağa göndərib: “Görünür ki, işi araşdırmaq istəməyiblər”.\nQısa link: www.mtv.re/az/b/zG0\nAna səhifə ▸ Siyasət ▸ Gender aktivisti Prezident Administrasiyası önündə aksiya keçirməyə cəhd edib


Mənzillərin qiyməti, şəkillər, planlaşdırma, xəritə - Bayıl Marina buraya Bakıda\nBayıl Marina Bakıda\nNeftçi Qurban Abbasov küçəsi, 42/44\nBayıl Marina mənzil layihələndirmələri və qiymətlər\n101 600 AZN-dən\n(≈ $ 59 930)\n158 880 AZN-dən\n(≈ $ 93 720)\n213 760 AZN-dən\n(≈ $ 126 100)\n325 600 AZN-dən\n(≈ $ 192 070)\nMənzillərin qiyməti 3 mart 2020-cu ildə yoxlanılıb və yenilənib\nMart 320201 600Fevral 320201 600Yanvar 2420201 600Dekabr 2420191 600Dekabr 1220192 500Noyabr 1220192 500Oktyabr 1220192 500Sentyabr 3020192 500Avqust 3020191 600Iyul 1920191 600Iyun 1920191 600May 1920191 600Aprel 1920191 600Mart 1920191 600Fevral 1920191 600Yanvar 920191 600\nBayıl Marinada mənzil almaq yolları\nBayıl Marina xəri̇tədə Bakı\noyun meydançası, istirahət zonası, idman zalı, basseyn, SPA salon\n"Bayıl Marina" yaşayış kompleksi paytaxtın ekoloji cəhətdən səmərəli bir ərazisində, müasir və klassik memarlıq üslublarını birləşdirən premium-klass tipli yeni bir evidir.\n"Bayıl Marina" yaşayış kompleksi Bayıl qəsəbəsində Neftçi Qurban Abbasov küçəsi 42/44 ünvanında, sənaye müəssisələrindən uzaqda yerləşir. Yeni tikili dəniz sahilindən cəmi bir neçə on metr, Dağüstü parkdan isə iki kilometr məsafədə yerləşir. Ən yaxın səs-küylü magistral 300 metr məsafədən keçir.\nYeni kompleksin inşa olunduğu rayonda bütün zəruri infrastruktur obyektləri mövcuddur. Bir neçə dəqiqəlik piyada yolu məsafəsində supermarket yerləşir, yaxınlıqda ərzaq mağazaları, kafelər, restoranlar və mehmanxanalar var.\n163 saylı məktəbə cəmi on dəqiqəyə çatmaq olar. Daha yaxında, yaşayış kompleksindən təxminən 350 metr məsafədə 203 saylı ümumtəhsil məktəbi var.\nBir kilometr yarım məsafədə tematik park yerləşir. Funikulyora qədər təxminən iki kilometrdir.\n"Bayıl Marina" binasından ictimai nəqliyyat dayanacağına qədər 250 metrdir. Yeni binanın yanından avtobusları on dəqiqəlik fasilələrlə işləyən bir neçə marşrut fəaliyyət göstərir. Bakı Beynəlxalq avtovağzalı on səkkiz kilometrlik məsafədə yerləşir. Mərkəzi dəmir yolu vağzalına qədər olan məsafə – 4,7 kilometr təşkil edir.\n"Bayıl Marina" yaşayış kompleksi on iki mərtəbəli iki bloklu bir monolit- çərçivəli evdən ibarətdir. Qabaqcıl tikinti texnologiyalarının istifadəsi konstruksiyanın həm yüksək seysmik müqavimətini, həm də evin ən yaxşı istismar xüsusiyyətlərini təmin edir.\nDivarları keramik kərpicdən tikilir, fasadları uzunmüddətli və ekoloji cəhətdən təmiz istilk izolyasiyası edilir. Fasadlar yüksək səviyyəli materiallarla işlənmiş və dekorativ elementlərlə bəzədilmişdir.\nMənzillərdə enerji səmərəliliyinə malik şüşələnməsi olan böyüdülmüş ölçülü metal-plastik pəncərələr quraşdırılıb. Həm metal barmaqlıqlı çitləri olan açıq şüşələnməmiş eyvanlar, həm də tam şüşələnmiş eyvanlar mövcuddur.\n"Bayıl Marina" yaşayış kompleksinin hər blokunda iki ədəd səssiz yük-sərnişin liftləri guraşdırılır. Vestibyul və pilləkənlər mərmər və təbii materiallarla işlənmişdir. Layihə üzrə müasir mühəndis kommunikasiyaların bağlantısı, o cümlədən qaz kəməri, eləcə də mərkəzi və fərdi istilik nəzərdə tutulub. Yanğınsöndürmə sistemi quraşdırılıb. Yaşayış kompleksinin daha bir mühüm xüsusiyyəti öz ehtiyat generatorunun mövcud olmasıdır.\nTikinti şirkəti "Bayıl Marina" kompleksinin və onun həyətyanı ərazisinin tam abadlaşdırılmasını planlaşdırıb. Evin yanında tikilmiş obyektlər var, istifadə olunan damında istirahət zonası yaradılır, dekorativ bitkilər və ağaclar əkilir.\nƏrazisi kənar şəxslər üşün qapalıdır. Kompleksdə gecə-gündüz mühafizə xidməti işləyəcək, burada videomüşahidə kameraları quraşdırılacaq.\nƏrazisində səki plitələri ilə örtülmüş piyada yolları çəkilir, evin xarici görünüşü ilə uyğun gələn işıqlar quraşdırılır. Uşaqlar üçün həyətdə müasir yelləncəklər və slaydlar ilə oyun zonası, böyüklərin istirahəti üçün isə çardaqlı oturacaq yerləri yaradılacaq. Sakinlərin avtomobilləri üçün böyük yeraltı parkinq tikilir, kompleksin qonaqları isə öz avtomobillərini yerüstü dayanacaqda saxlaya bilərlər.\nEvin ilk iki mərtəbələri öz infrastrukturunun obyektləri üçün ayrılmışdır. Birinci mərtəbədə uşaq bağçası və inkişaf etdirən klub, həmçinin müasir trenajorlarla, spa mərkəzi, hovuzla təchiz olunmuşdur. Burada da, birinci mərtəbədə supermarket işləyəcək, belə ki, sakinlər lazım olan hər şeyi evdən çıxmadan ala bilərlər. İkinci mərtəbədə dəbli bir restoranın və kafenin açılması planlaşdırılıb.\n"Bayıl Marina" yaşayış kompleksində sahəsi 69-203 kvadrat metr olan mənzillər təklif olunur. Hər mərtəbədə dörddən və altıya qədər mənzil yerləşir.\nKompleksdə iki tipli iki otaqlı mənzil planlaşdırılması, üç variantlı üçotaqlı və bir variantlı bir və dördotaqlı mənzil planlaşdırılması təqdim olunub. Birotaqlı mənzillərdən başqa bütün mənzillərdə iki vanna otağı olacaqdır. Mayak altı-təmir. İnternet və peyk TV quraşdırılır. Tavanların hündürlüyü – 3,3 metrdir.\nTikinti şirkəti ödənişi nağd vəsaitlə qəbul edir. Həmçinin iki il müddətinə faizsiz kredit rəsmiləşdirmək olar. Mənzillərin satış şərtləri ilə satış ofisində tanış olmaq olar.\nNüfuzlu "Bayıl marina" yaşayış kompleksinin tikintisi ilə “Diler İnşaat” şirkəti məşğul olur. Tikinti şirkəti haqqında daha çox məlumat rəsmi saytda mövcuddur.\nBayıl Marina haqqında sual vermək\nBu yaşayış kompleksini həm də belə adlandırırlar Bayıl Marina.


Qadınlar kişilərdən çox işləyirlər\n08:13 10.04.2019 (Yenilənib 14:51 09.04.2019)\nDoğma və yaxınlara qayğı hesab edilən əməyə qadınlar gündə 4 saat 25 dəqiqə, kişilər isə 1 saat 23 dəqiqə vaxt sərf edirlər\nBAKI, 10 aprel - Sputnik. Qadınlar əmək haqqı ödənilməyən ev işlərinə ildə 201 gün (8 saatlıq iş qrafiki üzrə) vaxt sərf edirlər, kişilər isə cəmi 63 gün. Sputnik Azərbaycan Rusiya mediasına istinadla xəbər verir ki, bu barədə Beynəlxalq Əmək Təşkilatı (BƏT) məlumat yayıb.\nTəşkilatın hesablamalarına görə, doğma və yaxınlara qayğı hesab edilən bu cür əməyə qadınlar gündə 4 saat 25 dəqiqə, kişilər isə 1 saat 23 dəqiqə vaxt sərf edirlər.\nBu səbəbdən də BƏT hesab edir ki, ev təsərrüfatına aid işlərin qadınlarla kişilər arasında bərabər əsaslarla bölünməməsi gender bərabərsizliyinin ən bariz təzahürlərindən biridir.\nTəşkilatın mütəxəssislərinin apardığı hesablamalar nəticəsində o da məlum olub ki, 1997-ci ildən 2012-ci ilə qədər qadınların gündəlik ev işlərinə ayırdığı vaxt 15 dəqiqə azalıb. Kişilərdə isə bu vaxt əksinə, 8 dəqiqə artıb.\niş, kişi, qadın\nAvropanın ilk qadın hökumət başçısı